ΑΘΛΗΤΙΚΟΙ ΨΙΘΥΡΟΙ: 26 Νοε 2014\n▼ Νοε 26 (127)\nΤότι... ποιότης!! (vids)\nΝέλσον, η... απαλλαγή του Σλότερ!\nΤο σερί, η ισορροπία και τα...προσχεδιασμένα!!\nΜπορο-θρήνος... για το ελληνικό ποδόσφαιρο!!\nΤου τα πήραν όλα!!\nΝα τι χρειάζεται η ΑΕΚ για να πλησιάσει Παναθηναϊκ...\nΣτο νοσοκομείο πέντε παίκτες της Κέρκυρας!!\nΚουν-ια που τις κούναγε!!\nΗ βραδιά του!!\nΔούλεψε για… όλους ο Βαλβέρδε!!\nΜαυρωτάς, Μωραϊτίδου, Γιαννακόπουλος κατά του ντόπ...\nΆστραψε και βρόντηξε η Τσέλσι!!\nΡότζερς: «Πρέπει να σκοράρουμε πρώτοι»\nΜαρκόπουλος: «Τα επισκιάζει όλα ο Χαραλαμπίδης»\nΚαι ο Λοτζέσκι στη Βιτόρια!\nΚλοπ: «Διακοπές το ματς με την Άρσεναλ»\nΓια εξετάσεις ο Χαραλαμπίδης!!\nΠρόβλημα με Παπαντωνίου στην ΑΕΚ!!\nSold out το Κόροιβος-Παναθηναϊκός!\nΆσχημα νέα για Γουνδουλάκη!\n«Σε ένα μήνα, ίσως να μην υπάρχει ΑΕΚ»!\nΣτη μάχη και ο Μανιάτης!!\nΕπέστεψε νωρίτερα ο Ρόχο!!\nΣιμεόνε: «Το ίδιο δυνατός και εκτός ο Ολυμπιακός»\nΤιάγκο: «Σαν τελικός»\n«Παρών» ο Νάστος!\nΕκτός αποστολής Πέπε και Κεντίρα!!\nΔώρο από τον… Άγιο Βασίλη!!\nΣτο… χέρι της η πρωτιά!\nΣαν τελικός για τον ΠΑΟΚ!\nΑφελάι: «Δεν θα έχουμε πρόβλημα από τη διακοπή»\n«Στο γήπεδο μπορούμε να την κοντράρουμε»\nΔεν έχει φίλους ο Σα Πίντο…!\nΟ Νάνο θέλει τη νίκη!!\nΣυνεχίζει με Κούρτσιτς η Σερβία!!\nΡιμπερί: «Στεναχωριέμαι για την Ίντερ και τη Μίλαν...\nΜπήκε με το «αριστερό»\nΠραντέλι: «Μιλούσαμε με τον Κάμπελ»\n«Τελικός με Μπάγερν στο ΟΑΚΑ»\nΝέος προπονητής στον Άλιμο!\n«Παρών» ο Μπεχαράνο!\nΟι προτάσεις για τον νέο αθλητικό νόμο!!\nΝέο πρόβλημα με Απόνιο!!\nΠρος Ισπανία ο Έρτσεγκ!!\nΜποτία: «Να κοιτάξουμε το δικό μας παιχνίδι»\nΟ Μήτογλου, που θέλει να πάρει ο Ολυμπιακός....!!\n«Μεγάλο κατόρθωμα ο Αστέρας»\nΑναστασίου: «Δεν είμαστε αδιάφοροι»\nPele good, Diego better, George... Best!!\nΜεταγραφές του... χρόνου!!\nΗ υπέρβαση και το κλικ…!!\nO Ράντομιρ Άντιτς στο gazzetta.gr!!\nΗ κληρονομιά των Χιλ!!\n«Θα αναγκαστούν να κάνουν πρωτάθλημα μόνοι τους»\nΣιμόπουλος: «Καμία ευθύνη στους μετόχους της ΠΑΕ»\nΤζελέπης: «Είμαστε στα τελευταία σκαλοπάτια»\nΤα εισιτήρια για τον αγώνα με τον Πανθρακικό!!\n«Καλύτερος ο ΠΑΟΚ από την Γκινγκάμπ»\nΑύριο η συνεδρίαση της ΕΠΟ!!\nΠαρασκευή ο Ηρακλής, ρεπό ο Απόλλων!\n«Παίζει» και ο Κουτσοσπύρος!!\n«Να ξεπεραστούν τα προβλήματα»\n«Ενότητα και συναίνεση»\n«Είμαστε οι καλύτεροι»!\n«Πιστεύω στην ομάδα μου»\nΑυτός που γλύτωσε την Τσέλσι από την 3η κατηγορία!...\nΑλλαγή ώρας στο Κόροιβος-Παναθηναϊκός!\nΤα τελευταία εισιτήρια για το ΟΣΦΠ-ΠΑΟΚ!!\nΑπό πρώτος, έως τέταρτος!!\n«Βουνό» τα προβλήματα στους Λέικερς!!\nΙμπαγάσα: «Κλειδί για τον Ολυμπιακό τα πρώτα 20 λε...\nΠαγκόσμια γκολάρα στη Ρουμανία! (video)\nΗ μία γκολάρα μετά την άλλη!! (video)\nΚυκλοφορούν τα εισιτήρια για το Final Four!!\nΠρόβλημα με Λούι!!\nΟ Χριστοδούλου στο Πανιώνιος-Άρης!!\nΕπέμβαση στον καρπό για τον Κέβιν Μάρτιν!\nΒενγκέρ: «Αντέχω στην κριτική»\nΟυίλιαμσον: «Περιμένω περισσότερα από τον εαυτό μο...\nΡομπέρτο: «Μπορούσα να παίξω στην Ατλέτικο»\nΣτην Τρεβίζο επιστρέφει ο Μπετσίροβιτς!!\nΜπέρτανς: «Κορυφαίος ο Ολυμπιακός, αλλά…»\nΧαμόγελα για Τζιόλη!!\nΧάμιλτον: «Τυπικό να ανανεώσω»\nΈξω ο Μιράντα, μέσα ο Μάντζουκιτς!!\nΒεργίνης: « Πρέπει να καλύψουμε την απώλεια βαθμών...\nΝέβιλ: «Αξιολύπητη απόδοση για Λίβερπουλ»\nΡατς: «Είναι δύσκολο να παραμείνουμε πρώτοι»\nΥπ’ ατμόν ο Πραντέλι στη Γαλατασαράι!!\n«Δεν θα υπάρξει πρόβλημα για τον Πανιώνιο»\nΑθανασιάδης: «Δεν θα έχει σχέση με το πρώτο ματς»\nΚυριακή στις 18:00 το Παναχαϊκή-ΑΕΚ!!\nΠουλά και φεύγει ο Πάτσης!!\nΛόγω της απεργίας στα ΜΜΕ δεν θα μεταδίδονται ειδήσεις, από τις 6:00π.μ. της 26ης Νοεμβρίου έως τις 6:00π.μ. της 27ης Νοεμβρίου.\nΑναρτήθηκε από Unknown στις 6:00 π.μ. 0 σχόλια\nΟ 38χρονος Φραντσέσκο Τότι κατέρριψε δύο σπουδαία ρεκόρ στο Champions League και ο Γιώργος Καραμάνος γράφει για τον ακούραστο Capitano της Ρόμα που συνεχίζει...\nΑκόμα δεν είχε τελειώσει το σχολείο, όταν ο Βουγιαντίν Μπόσκοφ τον Μάρτιο του 1993 τον έριξε στη φωτιά σε ένα ματς κόντρα στη Μπρέσια. Εκείνη ήταν η αρχή και λίγο πολύ είναι γνωστή η ιστορία, όπως και η συνέχεια της τεράστιας καριέρας του. Εκείνο που ακόμα κανείς δεν γνωρίζει, είναι το πότε θα έρθει το φινάλε της πορείας του Φραντσέσκο Τότι. Προφανώς ο ίδιος δεν μπορεί να αποδεχτεί ότι ο χρόνος όλα τα δαμάζει και επιμένει πεισματικά να του εναντιώνεται. Διαψεύδει φίλους, αντιπάλους και κακεντρεχείς. Οπως ορισμένες φορές είμαστε και εμείς εδώ στα διεθνή του gazzetta.gr, όταν μεταξύ σοβαρού και αστείου κάνουμε πλάκα με τα γκολ του από την άσπρη βούλα.\nΩστόσο, η αλήθεια είναι πως έχοντας σβήσει τα 38 κεράκια στην τούρτα της ζωής του, ο Capitano της Ρόμα παραμένει ενεργός και στο παιχνίδι της ομάδας και αγωνίζεται με το σπαθί του. Και σκοράρει όχι μόνο με πέναλτι. «Και το φάουλ στημένη φάση είναι», θα πει όποιος θέλει να μειώσει τη συνεισφορά του. Ισως και να είναι έτσι. Δεν μπορεί όμως να το κάνει ο οποιοσδήποτε. Ετσι δεν είναι;\nΕκείνος πάλι την Τρίτη το βράδυ, έστησε το τόπι έξω από την περιοχή και πυροβόλησε. Η ταχύτητα της μπάλας που κατέληξε στα δίχτυα του Ιγκόρ Ακινφέεφ καταμετρήθηκε ότι έπιασε τα 103 χλμ την ώρα. Οχι και άσχημα για έναν βετεράνο που σε πείσμα όλων εξακολουθεί να πιστεύει στον εαυτό του και να παλεύει στο υψηλότερο επίπεδο.\nΑυτό το γκολ-φάουλ πάντως ήταν ιστορικό. Με δαύτο ο Τότι έγινε ο γηραιότερος που σκοράρει με στημένο εκτός περιοχής στην ιστορία του Champions League. Το... έγραψε σε ηλικία 38 ετών και 59 ημερών, ξεπερνώντας ένα ρεκόρ που κρατούσε κοντά πέντε χρόνια ο Ράιαν Γκιγκς, ο οποίος όταν είχε... εκτελέσει ήταν 35 ετών και 305 ημερών (Αντρέα Πίρλο 35 ετών, 169 ημερών, Ζουνίνιο Περναμπουκάνο 34 ετών, 256 ημερών). Επίσης ήταν το τρίτο γκολ-φάουλ των Τζαλορόσι στον θεσμό μετά από εκείνο του Ζούλιο Μπαπτίστα (Οκτώβριος 2010) και ένα ακόμα του Τότι (Νοέμβριος 2008).\nΑυτό το τέρμα όμως είχε μία ακόμα σημαντική σημασία, καθώς τον έφερε στην κορυφή της λίστας των γηραιότερων σκόρερ στο... σεντόνι. Ποιον ξεπέρασε ο Τότι; Μα ποιον άλλον από τον εαυτό του, καθώς είχε σκοράρει στο Μάντσεστερ κόντρα στη Σίτι στη φετινή φάση των ομίλων, τον Σεπτέμβριο σε ηλικία 38 ετών και 3 ημερών! Τώρα λοιπόν, με το τέρμα του στη Μόσχα έφτασε συνολικά τα 38 στην Ευρώπη, νούμερο που τον φέρνει στην 4η θέση των Ιταλών σκόρερ εκτός συνόρων.\nΕκει, δηλαδή όπου προπορεύεται ο Πίπο Ιντσάγκι (70) και ακολουθούν οι Αλεσάντρο Ντελ Πιέρο (52') και Αλεσάντρο Αλτομπέλι (39'), τον οποίο και ο Τότι ευελπιστεί να προσπεράσει. Από αυτά τα 38 γκολ του, τα 17 τα έχει πανηγυρίσει στο Champions League, όπου έχει εννέα περισσότερα από κάθε άλλον στην ιστορία της Ρόμα στον θεσμό.\nΚαι το ερώτημα για το φινάλε παραμένει ανοικτό: Πότε θα αποφασίσει να σταματήσει; Ο ίδιος έχει δηλώσει ότι θέλει να μπει στο νέο γήπεδο. Το αρχικό πλάνο, δίχως τις καθυστερήσεις που πάντα εμφανίζονται σε αυτές τις περιπτώσεις, είναι ότι το καινούργιο σπίτι της Ρόμα θα κάνει εγκαίνια το 2017. Οταν δηλαδή ο Τότι θα είναι ή θα βαδίζει προς τα 40 του.\nΙσως μέχρι τότε να το έχει ακόμα και να παίζει ενίοτε (σ.σ.: αν και με τον Τότι ποτέ δεν ξέρεις. Μπορεί και να παίζει σε όλα τα ματς). Η αλήθεια είναι όμως ότι για την υστεροφημία του και για να τον θυμάται ο κόσμος να κάνει σπουδαία πράγματα, το καλύτερο θα ήταν να αποχωρούσε... όρθιος ως βασικός και όχι «βαλσαμωμένος». Μέχρι να συμβούν βέβαια όλα αυτά, εμείς ας απολαύσουμε τα πέντε καλύτερα γκολ του στο Champions League...\n30/10/2002 Ρεάλ Μαδρίτης – Ρόμα 0-1\n12/09/2006 Ρόμα – Σαχτάρ Ντόνετσκ 4-0\n06/03/2007 Λυών – Ρόμα 0-2\n26/11/2008 Κλουζ – Ρόμα 1-3\n2008 (November 26) CFR Cluj (Romania) 1-AS Roma... από sp1873\n30/09/2014 Μάντσεστερ Σίτι – Ρόμα 1-1\nΑναρτήθηκε από Unknown στις 2:30 π.μ. 0 σχόλια\nΟ Αρης Λαούδης γράφει για τον Σλότερ που αποδεικνύεται «λαβράκι», τις 125 προσπάθειές του εντός πεδιάς και τον Νέλσον που με την επιστροφή του θα απελευθερώσει τον Σλότερ και κατ΄επέκταση τον Παναθηναϊκό.\nΣκόρερ από άλλη εποχή, τότε που οι 30άρες έπεφταν «βροχή», ανακάλυψε ο Παναθηναϊκός στο πρόσωπο του Σλότερ. Μια περίπτωση ασυνήθιστη για τα δεδομένα των «πράσινων» που μετά από πολλά χρόνια είδαν έναν παίκτη τους να επιχειρεί 10 τρίποντα κόντρα στη Φενέρ, άλλα οκτώ με τον ΚΑΟΔ και συνολικά να έχει εκετελέσει 125 προσπάθειες εντός πεδιάς σε σύνολο 12 αγώνων!\nΟ Σλότερ έχει όλα τα προσόντα για να εξελιχθεί σε μεγάλο «λαβράκι» για τον Παναθηναϊκό, εφόσον σηκώσει το βάρος της φανέλας και καταφέρει μέσα από αυτή τη διαδικασία να γίνει παίκτης οικονομίας. Θα πρέπει δηλαδή να ξεχάσει τις 20 προσπάθειες που έπαιρνε στη Γαλλία και να αποδείξει με λιγότερες από τις μισές πως μπορεί να κερδίσει τη θέση του στο παρκέ, χωρίς να ξοδεύει ενέργεια και κατοχές.\nΣ΄ένα πολύ μεγάλο βαθμό, μέχρι τώρα τουλάχιστον, έχει δικαιώσει τον Παναθηναϊκό για το ρίσκο να επενδύσει τα λεφτά του σ' έναν άσημο Αμερικανό με μηδεμινή θητεία στην Ευρωλίγκα. Εχει δηλαδή τα χαρακτηριστικά εκείνα που ταιριάζουν στο φετινό μοντέλο που συνδυάζει το νεανικό με το ποιοτικό και την προοπτική εξέλιξης που θα έρθει μέσα από την διαδικασία που δουλεύει ο Ιβάνοβιτς.\nΟ Μαυροβούνιος γνώριζε τον Σλότερ προτού καν του προταθεί ο συγκεκριμένος παίκτης. Ηταν μέσα στους 20-30 ξένους που θα μπορούσαν να τον απασχολήσουν και από την στιγμή που το κασέ του ταίριαζε με το βαλάντιο του Παναθηναϊκού, αποφάσισε να πει το «ναι» και να προχωρήσει την συμφωνία. Με λίγα λόγια είναι «λαβράκι» για τον πολύ κόσμο, αλλά όχι για τον Ιβάνοβιτς που είχε καλή άποψη και πολλές παραστάσεις.\nΟ Σλότερ είναι στην ουσία ένα κλασικό «δυάρι», άντε combo guard στη σύγχρονη λογική, απ' αυτά που λείπουν τα τελευταία χρόνια από την Ευρωλίγκα. Παίκτης δηλαδή που μπορεί να βάλει 20άρες και 30άρες, αλλά που το καλούπι τους δεν είχε πέραση στις μεγάλες ομάδες που διεκδικούσαν κούπες και προτιμούσαν τον καλό παίκτη σε πολλά πράγματα κι όχι τον τέλειο σ' ένα.\nΣτον Παναθηναϊκό που φέτος τουλάχιστον δεν «χτίστηκε» για να «χτυπήσει» την Ευρωλίγκα, ο Σλότερ αποδεικνύει πως ταίριαζε γάντι. Παρότι αναγκάστηκε να «ντυθεί» και Νέλσον, αναλαμβάνοντας τη μεταφορά της μπάλας από τη μία άκρη του γηπέδου στην άλλη, προκειμένου να ξεκουράζει τον Διαμαντίδη, τα έχει καταφέρει σχεδόν τέλεια και το μόνο που του λείπει αυτή τη στιγμή είναι η σταθερότητα στο παιχνίδι του. Ο Σλότερ, με την απουσία του Νέλσον, είναι αναγκασμένος να κάνει «δύο σε ένα», έστω κι αν το ένα απ' αυτά (κατέβασμα της μπάλας) δεν ήταν ποτέ το δυνατό του σημείο.\nΗ παρουσία του Νέλσον λοιπόν θα αποτελέσει τεράστια βοήθεια για τον Σλότερ και κατ΄επέκταση τον Παναθηναϊκό. Πέραν του ότι οι «πράσινοι» θα έχουν στην ομάδα τον πλέι μέικερ που αποκτήθηκε για να είναι ο βασικός άσος, πέραν του ότι ο Ιβάνοβιτς θα μπορεί να κάνει ακόμη μεγαλύτερο rotation στην περιφέρεια, ταυτόχρονα θα δοθεί η ευκαιρία στον Σλότερ να «απελευθερωθεί» από το «κατέβασμα» της μπάλας και να έχει περισσότερο χρόνο στη θέση «2» που του ταιριάζει περισσότερο.\nΑπό τη μία λοιπόν ο Ιβάνοβιτς θα λύσει έναν μεγάλο «πονοκέφαλο» στον άσο, αλλά από την άλλη θα πρέπει να... σπάσει το κεφάλι του για να αποφασίσει ποιος θα είναι ο παίκτης που θα μείνει εκτός 12άδας με την επιστροφή του Νέλσον. Τα κουκιά μοιάζουν μετρημένα με τα υπέρ και κατά κάθε επιλογής.\nΘεωρητικά, ο νεαρός Χαραλαμπόπουλος, με όλο το μέλλον μπροστά του, θα μπορούσε να γίνει ο 13ος, αλλά σε μια τέτοια περίπτωση ο Ιβάνοβιτς θα μείνει μόνο μ' ένα κλασικό «3άρι» (Γιάνκοβιτς) στις ήδη περιορισμένες λύσεις που διαθέτει στη συγκεκριμένη θέση.\nΗ δεύτερη επιλογή είναι ο Μποχωρίδης που από την άλλη χρειάζεται να «ξοδέψει» έναν χρόνο στο παρκέ με τη βαριά φανέλα του Παναθηναϊκού για να μπει στο κλίμα και να «ψηθεί» νωρίτερα από τον Παππά και τον Γιάνκοβιτς. Η τρίτη λύση είναι το κλασικό rotation στην περιφέρεια με τον Ιβάνοβιτς να αποφασίζει ανά παιχνίδι, βάζοντας στην εξίσωση και τον παράγοντα «κούραση» από τα παιχνίδια που θα ακολουθήσουν. Η τελική επιλογή ανήκει βεβαίως στον προπονητή που μέχρι τώρα έχει διαχειριστεί εξαιρετικά το ρόστερ, καλύπτοντας μάλιστα με αλχημείες τα όποια κενά υπάρχουν στο ρόστερ.\nΑναρτήθηκε από Unknown στις 2:26 π.μ. 0 σχόλια\nΟ Κ. Νικολακόπουλος καταγράφει στο blog του στο gazzetta πώς βλέπει το μεγάλο παιχνίδι του Ολυμπιακού στη Μαδρίτη. Μας είχε καλομάθει είναι αλήθεια ο Ολυμπιακός εδώ κι αρκετά χρόνια με καλά αποτελέσματα εκτός έδρας σε κάθε Τσάμπιονς Λιγκ.\nΓια την ακρίβεια και στις οκτώ προηγούμενες συμμετοχές του στη διοργάνωση, ο μόνιμος πρωταθλητής Ελλάδας έχει αποσπάσει τουλάχιστον μία ισοπαλία σε κάποιο από τα τρία εκτός έδρας παιχνίδια του στη φάση των ομίλων.\nΜάλιστα, υπήρξαν και σεζόν με δύο διπλά η, μία νίκη και μία ισοπαλία η, δύο ισοπαλίες! Όπως και σεζόν με ένα διπλό η, μία ισοπαλία.\nΠέρσι: 3-0 την Άντερλεχτ, 1-1 με την Μπενφίκα\nΠρόπερσι: 2-1 τη Μονπελιέ\n2011-12: 1-0 τη Μαρσέϊγ (και στο Γιουρόπα Λιγκ 1-0 τόσο τη Ρούμπιν, όσο και τη Μέταλιστ!)\n2009-10: 0-0 με ΑΖ Άλκμααρ (συν νίκες 2-0 επί της Σέριφ και της Σλόβαν στα προκριματικά του Τσάμπιονς Λιγκ)\n2007-08: 3-1 με Βέρντερ Βρέμης και 2-1 με Λάτσιο\n2006-07: 2-2 με Σαχτάρ κι 1-1 με Ρόμα\n2005-06: 1-1 με Ρόζενμποργκ\n2004-05: 0-0 με Ντεπορτίβο (και στο τότε ΟΥΕΦΑ 1-0 τη Σοσό)\nΆρα σε ένα σύνολο 24 αγώνων εκτός έδρας στους ομίλους του Τσάμπιονς Λιγκ στις οκτώ προηγούμενες παρουσίες του στη διοργάνωση, ο Ολυμπιακός είχε πέντε νίκες, έξι ισοπαλίες και 13 ήττες. Σχεδόν οριακά δηλαδή ήταν περισσότερες οι ήττες από τα θετικά αποτελέσματα.\nΛογικά λοιπόν μας κακοφαίνεται τώρα που οι ερυθρόλευκοι (που απόψε θα παίξουν μάλλον με την μπλε σκούρα εμφάνισή τους) έχουν τέσσερις ήττες στις τέσσερις τελευταίες εξόδους τους στη διοργάνωση (Παρί Σεν Ζερμέν 1-2, Γιουνάϊτεντ 0-3, Μάλμε 0-2, Γιουβέντους 2-3). Τέσσερα παιχνίδια μάλιστα στα οποία δέχονται από δύο έως τρία γκολ και στα οποία έχουν σκοράρει τρεις φορές, όλες από στημένες φάσεις...\nΚαι ξέρουμε όλοι ότι αν δεν προκύψει κάποιο αποτέλεσμα σοκ στη Σουηδία (βλέπε νίκη της Μάλμε επί της Γιουβέντους), ο Ολυμπιακός για να περάσει στους 16 του Τσάμπιονς Λιγκ πρέπει να διατηρήσει την παράδοση αυτή και στην 9η συνεχόμενη συμμετοχή του σε φάση ομίλων Τσάμπιονς Λιγκ. Άρα, να πάρει αποτέλεσμα στη Μαδρίτη, αφού δεν πήρε στο Μάλμε και στο Τορίνο.\nΔεν αλλάζω γνώμη: όπως και πριν το ματς με τη Γιουβέντους στην Ιταλία, έτσι και τώρα λέω ότι μόνο αν ο Ολυμπιακός πιάσει απόδοση ανάλογη εκείνης της περσινής με την Μπενφίκα στη Λισσαβώνα μπορεί να έχει τύχη. Άρα, πρέπει να παίξει πιο πάνω κι απ΄ ότι στο 2-3 από τη Γιουβέντους. Νομίζω ότι πραγματικά μπορεί. Ειδικά με τίμια διαιτησία από τον απεσταλμένο της UEFA...\nΟ Ολυμπιακός καλείται να «ισορροπήσει» καλύτερα για να κάνει το κάτι παραπάνω. Γιατί είναι σούπερ οι πέντε σερί νίκες στο Καραϊσκάκη (Μπενφίκα 1-0, Άντερλεχτ 3-1, Γιουνάϊτεντ 2-0, Ατλέτικο 3-2, Γιουβέντους 1-0), αλλά δεν θα είναι...σούπερ αν γίνουν πέντε και οι σερί ήττες εκτός έδρας.\nΤέλος πάντων, το αποψινό παιχνίδι είναι από τα κλασικά ευρωπαϊκά ματς που θέλουν εξυπνάδα, τακτική, αποφασιστικότητα, έως και «σκληράδα». Η Ατλέτικο, της οποίας ο γκολκίπερ Μογιά έχει ένα θέμα στα μακρινά σουτ, οπότε δεν είναι κακή η ιδέα κάποιων καλών σουτ από τα 20-25 μέτρα), είναι η κατ΄εξοχήν ομάδα που έχει αναγάγει σε επιστήμη την τακτική και γενικότερα και ειδικά, με αποκορύφωμα τις στημένες φάσεις.\nΤα περισσότερα σημεία του παιχνιδιού της είναι προσχεδιασμένα!\nΠαράδειγμα ένα: Κάνουν τη σέντρα με την έναρξη του ματς και φεύγουν σφαίρα τρεις παίκτες τους μπροστά. Η μπαλιά από πίσω είναι για το κεφάλι του Μάντζουκιτς. Αυτός την «σπάει» στον συμπαίκτη του από αριστερά κι εκείνος κάνει κάθετη για τον άλλο συμπαίκτη που χώνεται σε θέση φορ! Για να κάνουν φάση στα 20 δευτερόλεπτα!\nΠαράδειγμα δύο: έχει την μπάλα ο γκολκίπερ η, ο στόπερ. Συνήθως σημαδεύει τον έξω δεξιά Ραούλ Γκαρθία που είναι καλός στον αέρα κι αυτός πασάρει σε κοντινό συμπαίκτη του, ξαναπαίρνει την μπάλα με κίνηση στο χώρο και βγάζει σέντρα στον Μάντζουκιτς η, τον Αρντά που έρχεται από αριστερά στο δεύτερο δοκάρι. Κι αντίστροφα!\nΚαι στις δύο περιπτώσεις, αν οι αμυντικοί δεν βγουν από την αρχή πρώτοι στην μπάλα, θα φάει φάση η ομάδα τους.\nΕπιθετικά είναι κίνδυνος θάνατος ο αριστερός μπακ Ανσάλντι, αλλά μπορείς από εκεί να βγάλεις ευκαιρίες. Από δεξιά, ο Χουανφράν είναι εξίσου αξιόπιστος αμυντικά κι επιθετικά. Αν δεν τους περιορίσεις αυτούς τους δύο, θα έχεις θέματα, σε ένα γήπεδο όπου οι πάγκοι είναι «ανάποδοι» (δεξιά των φιλοξενούμενων!) και στην φανταστική εξέδρα βλέπεις τρία χρώματα παντού: κόκκινο, άσπρο και μπλε.\nΑν δεχθείς πρώτος γκολ, για να φύγεις με αποτέλεσμα από εκεί μέσα είτε πρέπει να ισοφαρίσεις γρήγορα και να το κρατήσεις το σκορ στα 15 λεπτά της αντεπίθεσης που θα σου κάνει η Ατλέτικο, είτε να ισοφαρίσεις στα τελευταία λεπτά...\nΑναρτήθηκε από Unknown στις 2:25 π.μ. 0 σχόλια\nΟ Τάσος Νικολογιάννης μέσα από το blog του τονίζει πως στην Σούπερ Λίγκα απλά «άλλαξε ο Μανωλιός» και σχολιάζει την επιλογή του Γιώργου Μποροβήλου στην θέση του προέδρου!\nΔεν περίμενα να βγει ο Μποροβήλος πρόεδρος της Σούπερ Λίγκα, για να καταλάβω, ότι το ελληνικό ποδόσφαιρο πάει από το κακό στο χειρότερο. Μία ματιά να ρίξει κανείς στο τι δεν έγινε την προηγούμενη εβδομάδα, για να μην διακοπεί το πρωτάθλημα και το τι έγινε τώρα για να συνεχιστεί καταλαβαίνει , ότι μιλάμε για μία αστειότητα.\nΑπλά να θυμίσω, ότι την προηγούμενη εβδομάδα το πρωτάθλημα δεν έγινε, επειδή η Σούπερ Λίγκα δεν έστειλε στην ΕΠΟ μία επιστολή, που μεταξύ άλλων ΕΠΡΕΠΕ να αναφέρει, ότι οι ομάδες και τα ΜΜΕ δεν πρέπει με ανακοινώσεις και σχόλια, να στοχοποιούν τους διαιτητές, με λίγα λόγια ήθελε η ΕΠΟ να βουλώσει τα στόματα όλων και να μην σχολιάζουν τα όργια, που βλέπουμε να γίνονται συχνά στα γήπεδα. Υπέρ αυτού του όρου να θυμίσω, ότι ήταν ο Ολυμπιακός και οι ….φίλοι του και ο Παναθηναϊκός αντιστεκόταν μαζί με τον ΠΑΟΚ, τον Παναιτωλικό, την Ξάνθη.\nΓια αυτό τον λόγο δεν έγινε το πρωτάθλημα. Και τώρα τι άλλαξε και γίνεται; Τίποτα απολύτως. Στην επιστολή, που έστειλε η Σούπερ Λίγκα στην ΕΠΟ, πουθενά δεν αναφέρεται ο όρος για τις ανακοινώσεις των ομάδων και τα ΜΜΕ. Και όμως η ΕΠΟ θα ορίσει τους διαιτητές . Μιλάμε δηλαδή για το απόλυτο μπάχαλο.\nΚαι τι άλλο έγινε αυτή την εβδομάδα; Αλλαξε ο Μανωλιός και από ….Αγραφιώτης έγινε Μποροβήλος. Ο Αγραφιώτης, που είχε περάσει προς τα έξω το μανδύα του σοβαρού είχε συμπεριφορά ….χούλιγκαν σε πρόσφατο παιχνίδι ΠΑΟΚ-Ολυμπιακού στην Τούμπα , όπως είδαμε και στην τηλεόραση. Ο Μποροβήλος βέβαια είναι ακόμα χειρότερος. Μιλάμε για τον διαιτητή, που επέτρεψε να γίνει το περιβόητο ματς της Ριζούπολης, χωρίς ο Παναθηναϊκός να κάνει –επί της ουσίας-ζέσταμα και με τους παίκτες του -μέσα από την …σκισμένη φυσούνα από ντου οπαδών- να βγαίνουν στον αγωνιστικό χώρο. Στην ΟΥΕΦΑ ένα ανάλογο παιχνίδι δεν θα άρχιζε και αν κάποιος διαιτητής το άρχιζε θα πήγαινε σπίτι του. Εδώ ισχύουν άλλοι… νόμοι.\nΟ Μποροβήλος… βασίλευε την εποχή της παράγκας και η επιβράβευσή του ήρθε τώρα με την ανάδειξή του σε πρόεδρο της Σούπερ Λίγκα. Για να μην πω , ότι τόσο μετά την διαιτησία του Γιάχου στον τελικό κύπελλου του Αστέρα Τρίπολης με τον Ολυμπιακό , αλλά και την πρόσφατη διαιτησία του Σπάθα ο Μποροβήλος έκανε τον… Κινέζο.\nΑς πούμε ότι είμαι υπερβολικός για τον Μποροβήλο, ας πούμε ότι όλα αυτά που λέω για κάποιους δεν στέκουν. Δεν είναι δυνατόν, όμως, να βγάζεις πρόεδρο της Σούπερ Λίγκα έναν άνθρωπο, που ακούγεται σε κασέτες της ΕΥΠ να μιλάει για παιχνίδια και ομάδες, που πρέπει να σωθούν, η να πέσουν. Για να μην πω και για την ποινική δίωξη, που του έχει ασκηθεί. Και επειδή ο ιδιοκτήτης του Αστέρα Μπάκος είπε κάτι προχθές στην διάρκεια της συνεδρίασης της Σούπερ Λίγκα , ο πρώτος που πρέπει να ντρέπεται που έχει τον Μποροβήλο πρόεδρο είναι αυτός ο ίδιος.\nΘα ρωτήσει κανείς; Μα που ζεις περίμενες κάτι καλύτερο να συμβεί στο ελληνικό ποδόσφαιρο; Όχι βέβαια. Ελεγα , ότι μπορεί να υπάρχει τσίπα και κάποια πράγματα δεν θα γινόντουσαν τόσο ξεδιάντροπα. Αν ήθελαν να βάλουν ένα πρόεδρο , που να δείξει ότι κάνουμε ένα βήμα μπροστά ας έβαζαν τον Κωστούλα του Παναιτωλικού, που δείχνει να ξεχωρίζει από την σαπίλα που υπάρχει. Αλλά για πιο ελληνικό ποδόσφαιρο μιλάμε; Η «daily mail» κατέταξε το ελληνικό πρωτάθλημα τελευταίο μεταξύ όλων.\nΑπλά ο νέος πρόεδρος της Σούπερ Λίγκα είναι ένας ακόμα Μπορο-θρήνος(πέρα από το γνωστό Μπορο-θρύλος) για το ελληνικό ποδόσφαιρο!\nΑναρτήθηκε από Unknown στις 2:23 π.μ. 0 σχόλια\nΟ Γιώργος Κογκαλίδης γράφει για την Κεντρική Εξουσία που «τελειώνει» τον Βασιλακόπουλο, αλλά και για τις αλλαγές στο ελληνικό μπάσκετ και στην ΚΕΔ. Το θέμα της ημέρας είναι αναμφίβολα ο νέος Αθλητικός Νόμος. Δεν είναι ακόμα Νόμος του Κράτους, αφού δεν έχει ψηφιστεί από τη Βουλή. Θα είναι σε δημόσια διαβούλευση μέχρι τις 10 Δεκεμβρίου και μετά -τις απαραίτητες ζυμώσεις- θα τεθεί σε ισχύ, με τις όποιες προσθαφαιρέσεις.\nΑναμφίβολα, το πιο ελκυστικό κομμάτι είναι η απόφαση της Πολιτείας, έτσι όπως καταγράφεται στο σχέδιο Νόμου, να σταματήσει η αθλιότητα των ισόβιων προέδρων των ομοσπονδιών. Εκείνων των ανθρώπων που έχουν γίνει ένα με τις καρέκλες, που εδώ και χρόνια έχουν πάψει να αποτελούν ζωντανό κύτταρο του ελληνικού αθλητισμού κι έχουν μετατραπεί σε… "καρκίνωμα".\nΕπειδή σε μια… γειτονιά ζούμε όλοι και γνωριζόμαστε, την άποψή μου για τον Γιώργο Βασιλακόπουλο είτε τη γνωρίζετε, είτε την έχετε αντιληφθεί, μέσα από τα κείμενά μου. Κι όμως, δεν με ενοχλεί τόσο η παρουσία του στον προεδρικό θώκο της ΕΟΚ (αντιθέτως τον θεωρώ χαρισματικό), όσο όλος αυτός ο συρφετός ατάλαντων, που κουβαλά μαζί του.\nΟ νομοθέτης δεν ορίζει χρόνο παραμονής μόνο για τον πρόεδρο, αλλά για όλα τα μέλη του Δ.Σ. Τί σημαίνει αυτό; Οι κομματάρχες, οι τοπικοί ηγέτες, που μέσω μιας πρόσβασης στο κέντρο εξουσίας επέβαλλαν ως άλλοι κοτζαμπάσηδες ειδεχθείς όρους, προκειμένου το κάθε σωματείο να έχει… μοίρα στον ήλιο, πάνε σπίτια τους.\nΚαθόλου δεν με στεναχωρεί το γεγονός.\nΑν μπορούσε κανείς να διαχωρίσει τον Γιώργο Βασιλακόπουλο από τους αυλικούς του, αν μπορούσε κανείς να πάρει τη γνώση και την εμπειρία του προέδρου, χωρίς τον αλά Σουλτάνο τρόπο διακυβέρνησης, τότε ενδεχομένως θα είχαμε έναν άνθρωπο που θα μπορούσε να προσφέρει στον χώρο.\nΜπορεί να συμβεί αυτό; Δεν το γνωρίζω. Ξέρω, όμως, με σιγουριά ότι το υπάρχον σχήμα έχει αποτύχει παταγωδώς, έχει μετατρέψει το ελληνικό μπάσκετ σε ένα πανηγύρι, όπου το πάρολι είναι κυρίαρχη πολιτική ιδεολογία, όπου διάφοροι "πουθενάδες" πουλούν εκδούλευση, ή τρομοκρατία, στο όνομα του "μεγάλου". Και δεν μπορεί αυτό να μην το έχει αντιληφθεί ο Γιώργος Βασιλακόπουλος.\nΑκόμα περισσότερο από την απομάκρυνση όλων αυτών που για χρόνια κάθονται στο σβέρκο του ελληνικού μπάσκετ, είναι η απόφαση για αλλαγή του τρόπου λειτουργίας της ΚΕΔ, ήτοι της Κεντρικής Επιτροπής Διαιτησίας. Παύει να είναι όργανο της ΕΟΚ, παραδίδεται στα χέρια των πρώην διεθνών διαιτητών, μπορεί να είναι μια πραγματικά ανεξάρτητη αρχή.\nΠροσωπικά δεν πιστεύω πως η ΚΕΔ/ΕΟΚ είναι υπεύθυνη για όσα της καταμαρτυρούν κυρίως οι "ερυθρόλευκοι". Θαρρώ ότι αλλού είναι τα κακαρίσματα κι αλλού γεννούν οι κότες, αλλά θα μου επιτρέψετε να μην αναλύσω αυτή τη στιγμή το ζήτημα.\nΕίτε είναι έτσι, είτε αλλιώς, το γεγονός ότι παύει η ΚΕΔ να είναι το όργανο αιχμής, παύει να ανήκει στην ΕΟΚ, απελευθερώνει δυνάμεις, στέλνει στην ανεργία εκείνους που επωφελούμενοι ακόμα κι από την περιστασιακή γνωριμία τους με ανθρώπους από τα ύπατα διοικητικά αξιώματα, διεκδικούσαν για τον εαυτό τους τον ρόλο του "λύνω και δένω". Κι είναι αλήθεια πως έχουν πείσει πολλούς αδαείς, κι είναι αλήθεια πως έχουν υποχρεώσει ανθρώπους να αποχωρήσουν από τον χώρο του μπάσκετ.\nΧωρίς το "δικό του", απολύτως ελεγχόμενο Δ.Σ., χωρίς την ΚΕΔ/ΕΟΚ, όπου τα "bold" (βλέπε έντονα μαύρα γράμματα) ήταν στο ΕΟΚ κι όχι στο ΚΕΔ, ο Γιώργος Βασιλακόπουλος είναι… άλλο έργο. Δεν ξέρω αν είναι αδύναμος, ή δημιουργικός. Δεν ξέρω αν είναι θετικό στοιχείο για το σπορ, ή υπεραιωνόβιος παράγοντας. Δεν ξέρω καν αν μπορεί να υπάρξει. Ξέρω, όμως, ότι όπως λειτουργεί τώρα είναι μέρος του προβλήματος κι όχι της λύσης.\nΑυτό, πρόδηλο είναι μετά την κατάθεση του σχεδίου του νέου Αθλητικού Νόμου, το αντιλαμβάνονται κι άλλοι. Ήδη, πριν γίνει Νόμος του Κράτους, έχουμε ξεκάθαρο μήνυμα: Η Κεντρική Εξουσία δεν τον στηρίζει πλέον. Όχι όσο εκείνος έλεγε ότι τον στηρίζει. Αντίθετα, πριν ακόμα τον "τελειώσει", του τα παίρνει όλα…*Πηγή: sportdog.gr*\nΑναρτήθηκε από Unknown στις 2:06 π.μ. 0 σχόλια\nΝα τι χρειάζεται η ΑΕΚ για να πλησιάσει Παναθηναϊκό και Ολυμπιακό!!\nΣτο μυαλό το δικό μου μεγάλη ομάδα είναι πάνω από όλα εκείνη, που έχει πολύ κόσμο. Χιλιάδες (και όχι μόνο) φιλάθλων να την ακολουθούν, να την παρακολουθούν και να την υποστηρίζουν.\nΤέτοια είναι και η ΑΕΚ, η οποία στο μπάσκετ, που είναι και το αντικειμένο μας, επιχειρεί την ολική της επιστροφή.\nΓράφει ο Τόλης Κοτζιάς\nΜετά από τρία χρόνια περιπλάνησης σε Α2 και Β” Εθνική, επέστρεψε στα μεγάλα σαλόνια, εκεί, όπου ανήκει. Το ξεκίνημά της στη σεζόν έφερε μεγάλο ενθουσιασμό στο κόσμο της ομάδας, από τη στιγμή, που προέκυψαν οι νίκες επί Κολοσσού και Ρεθύμνου για το Κύπελλο. Ο αποκλεισμός από τον Αρη δεν έφερε τρομερή απογοήτευση καθώς το ματς έγινε στην Θεσσαλονίκη, ενώ κι η ΑΕΚ δεν ήταν έτοιμη, ούσα με πολλά νέα πρόσωπα και λίγες μέρες προετοιμασίας. «Δεν πειράζει, όλα πλέον για μία πολύ καλή πορεία στο πρωτάθλημα» ήταν το σύνθημα της επόμενης μέρας της ήττας στο Nick Galis Hall.\nΤο σύνθημα έπεσε, αλλά τα αποτελέσματα μόνο τα αναμενόμενα δεν ήταν. Και αν ελάχιστοι περίμεναν κάτι καλό στα ματς με Ολυμπιακό, Παναθηναϊκό, σίγουρα ήθελαν νίκες στα παιχνίδια με Κόροιβο και Ελευσίνα. Αυτές δεν ήρθαν, η πίεση από τον κόσμο και τον οπαδικό Τύπο έγινε μεγάλη, ο προπονητής (Βαγγέλης Ζιάγκος), όπως συμβαίνει σε τέτοιες περιπτώσεις, πλήρωσε το μάρμαρο, δίνοντας την σκυτάλη στον Ντράγκαν Σάκοτα. Ως άλλος μάγος ο «Σάλε» έβγαλε το ραβδάκι του και έκανε το «2 στα 2». Και αν με τον Απόλλωνα Πάτρας η νίκη ήταν αναμενόμενη, μόνο το ίδιο δεν ίσχυε για το ματς του Ζηρινείου. Για τη νίκη επί της Νέας Κηφισιάς, ο Σάκοτα έβαλε το χεράκι του, αλλά το χεράκι της έβαλε και η φανέλα της ΑΕΚ, το ειδικό της βάρος.\nΑυτό είναι πολύ μεγάλο με τον κόσμο της ομάδας να περιμένει να ζήσει μεγαλεία του παρελθόντος. Οι ΑΕΚτζήδες, μετά τη νίκη του Σαββάτου, έχουν και πάλι πολύ καλή ψυχολογία, που τους την έφτιαξε και η πληροφορία ότι η ομάδα τους θέλει τον Ιαν Βουγιούκα. Ο 29χρονος σέντερ δεν είναι ο καλύτερος παίκτης του κόσμου, αλλά αυτή την στιγμή για την ΑΕΚ είναι κάτι παραπάνω από πολυτέλεια. Είναι εν ενεργεία διεθνής, είναι παίκτης των 400.000 ευρώ ετησίως και βάλε. Βλέποντας την ΑΕΚ να θέλει να χτυπήσει τέτοια ονόματα, καταλαβαίνεις ότι οι φιλοδοξίες της είναι πολύ μεγάλες.\nΟ κοινός νους, όμως, καταλαβαίνει επίσης ότι από τη μία μέρα στην άλλη δεν χτίζεις ουρανοξύστες. Θέλει βήμα, βήμα η όλη προσπάθεια, άλλωστε είναι γνωστό ότι αν βιάζεσαι, σκοντάφτεις. Οι ΑΕΚτζήδες ζουν για τη μέρα, που η ομάδα τους θα ξανακοντράρει Ολυμπιακό και Παναθηναϊκό. Αδημονούν και όχι αδικαιολόγητα. Πρέπει πρώτα από όλα, όμως, να φτιαχτεί η ΚΑΕ. Να υπάρξει οργάνωση, αρχικά να γίνονται σωστά τα μικρά πράγματα. Και πρέπει την ίδια ώρα να φτιάξει το όνομά της η ΑΕΚ στο εξωτερικό. Στις αγορές της Ευρώπης και των ΗΠΑ. Μην ξεχνάμε ότι οι αμαρτίες της κατά το παρελθόν είναι μεγάλες.\nΟταν γίνουν αυτά τα πράγματα, θα έχει προκύψει το πρώτο βήμα. Ενα άλλο, που απαιτείται, βασικό, για να πλησιάσει τους «αιώνιους» η ΑΕΚ είναι το μπάτζετ. Τα χρήματα. Οση θέληση και αν έχεις κι όση τεχνογνωσία, αν δεν διαθέτεις συνάμα βαρύ πορτοφόλι, δεν μπορείς να χτυπήσεις Ολυμπιακό και Παναθηναϊκό. Και όταν λέμε βαρύ πορτοφόλι, δεν χρειάζεται απαραιτήτως να δαπανήσεις τα χρήματα, που δίνουν Ολυμπιακός και Παναθηναϊκός. Αλλά κάτι όχι πολύ μακριά από αυτά. Και κυρίως σε αυτή τη διαδικασία, να έχεις καλούς Ελληνες παίκτες. Η ΑΕΚ κατά το παρελθόν έφθασε ψηλά, γιατί είχε μεγάλο μέρος της αφρόκρεμας των Ελλήνων πιτσιρικάδων. Πιτσιρικάδων, που έγιναν άνδρες με την φανέλα της ΑΕΚ. Χατζής, Κακιούζης και πάει λέγοντας. Τους πολύ καλούς πιτσιρικάδες τους έχει ο Παναθηναϊκός και ο Ολυμπιακός. Υπάρχουν, όμως, κι άλλοι, που δεν ανήκουν στους «αιώνιους». Αν μπορέσει να τους πείσει η ΑΕΚ και τους κάνει δικούς της, τότε θα έχει κάνει βήματα προόδου στα μεγάλα σχέδια, που φαίνεται να έχει.\nΞαναλέμε: η ΑΕΚ έχει όνομα, έχει ιστορία, έχει κόσμο, έχει διοίκηση, που δείχνει αποφασισμένη να κάνει πολλά πράγματα. Αυτό, που χρειάζεται είναι οργάνωση, σωστά βήματα. Και όχι βιασύνη. Χρειάζεται υπομονή και τότε τα αποτελέσματα θα είναι τα αναμενόμενα. Και αν δεν μπορέσει να εκτοπίσει Παναθηναϊκό, Ολυμπιακό, σίγουρα θα τους έχει πλησιάσει. Εδώ ο Ολυμπιακός τόσα χρόνια κάνει προσπάθεια με τους Αγγελόπουλους, και στην Ελλάδα μόνο ένα πρωτάθλημα και δύο Κύπελλα έχει πάρει. Μόνο ο Τσίλντρες για δύο χρόνια τους στοίχισε κάτι παραπάνω από 15 εκ. δολλάρια, όσα ενδεχομένως θα δαπανήσει συνολικά η ΑΕΚ τα επόμενα 5-6 χρόνια. Είδατε; Ο δρόμος προς την κορυφή είναι δύσβατος. Η αγάπη για τις ομάδες μας είναι εκείνη, που μας κάνει, πολλές φορές να βλέπουμε όλα τα πράγματα εύκολα. Αλλά η πραγματικότητα είναι διαφορετική.\nΟι δυο ιταλικές ομάδες ήταν οι νικήτριες στα ισάριθμα ματς που διεξήχθησαν την Τρίτη για την έβδομη αγωνιστική των ομίλων του Euro Cup.\nΉτοι, η Ρέτζιο Εμίλια επικράτησε στην Καλαβρία 78-72 της Παρί Λεβαλουά και έφτασε στο 2-5 το ρεκόρ της, έχοντας ελάχιστες ελπίδες για πρόκριση, όμως ίσως «έκοψε» τον δρόμο για τους Παριζιάνους να «καθαρίσουν» την πρόκριση, φτάνοντας το 3-4.\nΕπίσης, η Καντού «άλωσε» τη Γερμανία, επικρατώντας 68-66 της Αρλαντ και έφτασε στο 2-5, ελπίζοντας πλέον στην πρόκριση στους «32». Αντίθετα, οι γηπεδούχοι δύσκολα θα καταφέρουν να «ανατρέψουν» την κατάσταση με το 1-6 ρεκόρ.\nΡέτζιο Εμίλια-Παρί Λεβαλουά 78-72\nΤέλεκομ Μπον-Μπάμπεργκ 26/11\n1. Στρασμπούρ 5-1\n2. Μπάμπεργκ 4-2\n3. Βόννη 3-3\n4. Σαραγόσα 3-3\n5. Παρί Λεβαλουά 3-4\n6. Ρέτζιο Εμίλια 2-5\nΓκραν Κανάρια-Οστάνδη 26/11\n1. Γκραν Κανάρια 6-0\n2. Ντιζόν 4-2\n3. Βιλερμπάν 3-3\n4. Οστάνδη 3-3\n5. Καντού 2-5\n6. Αρτλαντ 1-6\n1. Ρόμα 5-1\n2. Νανσί 5-1\n3. Νίμπουρκ 3-3\n4. Καχασόλ 3-3\n5. Πλντεμπουρκ 1-5\n6. Σαρλερουά 1-5\nΧίμκι-Ολίμπια Λιουμπλ. 26/11\n1. Μπεσίκτας 5-1\n2. Ολίμπια Λ. 4-2\n3. Χίμκι 4-2\n4. Ζενίτ 3-3\n5. Σζολνόκι 1-5\n6. Ρίγα 1-5\nΛιέτουβος Ρίτας-Πλοϊέστι 26/11\nΟκτιάμπρ-Χάποελ Ιερουσαλήμ 26/11\n1. Λιέτουβος Ρίτας 5-1\n2. Μπάνβιτ 5-1\n3. Πλοϊέστι 3-3\n4. Οκτιάμπρ 3-3\n5. Χάποελ Ιερουσαλήμ 1-5\n6. Παρτιζάν 1-5\nΖιελόνα Γκόρα-ΠΑΟΚ 84-77\nΒέντσπιλς-Λοκομοτίβ Κουμπάν 26/11\n1. Λοκομοτίβ Κουμπάν 6-0\n2. Καρσίγιακα 4-2\n3. ΠΑΟΚ 4-3\n4. Βέντσπιλς 2-4\n5. Μπουντούτσνοστ 2-4\n6. Ζιέλονα Γκόρα 1-6\nΜε πολλά προβλήματα θα αναγκαστεί να αντιμετωπίσει τον Ολυμπιακό την ερχόμενη Κυριακή η Κέρκυρα, στο πλαίσιο της 12ης αγωνιστικής της Σούπερ Λίγκας.\nΠλην των προβλημάτων που αντιμετώπισε όλο αυτό τον καιρό ο Μιχάλης Γρηγορίου, ήρθαν να προστεθούν και οι πέντε παίκτες που μπήκαν στο νοσοκομείο την Τρίτη.\nΉτοι, οι Σαμπάτ, Γκόμεζ, Ντιόγκο, Μαραγκός και Μπόρχα, οι οποίοι υπέφεραν από υψηλό πυρετό. Πέραν του τιμωρημένου Μαραγκού, οι υπόλοιποι τέσσερις θεωρούνται αμφίβολοι για την αναμέτρηση με τους «ερυθρόλευκους». *Πηγή: sport-fm.gr*\nΡόμα και ΤΣΣΚΑ πίστεψαν πως η Σίτι θα ‘μενε τάβλα. Πώς η Μπάγερν Μονάχου θα 'κανε επίδειξη δύναμης. Ο Κουν Αγουέρο όμως άφησε στο τόπο τους πάντες (χατ-τρικ) και κράτησε ζωντανούς τους πολίτες (3-2).\nΗ βραδιά είναι του Μέσι (που έγινε πρώτος σκόρερ στο Champions League), αλλά κι ο Αγουέρο μια χαρά συγκεντρώνει -δικαίως- τα βλέμματα πάνω του!\nΤην ώρα λοιπόν που η Μπάγερν Μονάχου πήγαινε για νέα επίδειξη δύναμης (προηγούμενη και παίζοντας με δέκα παίκτες), ο Αργεντινός αστέρας της Μάντσεστερ Σίτι σημείωσε χατ-τρικ, έκανε την ολική ανατροπή και με το 3-2 κράτησε ολοζώντανη την ομάδα του στο κόλπο της πρόκρισης.\nΜια πρόκριση που θα παιχθεί οριστικά στον υπέρ πάντων αγώνα με την Ρόμα στην τελευταία «στροφή» των ομίλων, όπου με νίκη και απώλεια βαθμών των Ρώσων κόντρα στους Γερμανούς, οι Άγγλοι παίρνουν το εισιτήριο για την επόμενη φάση!\nΤο πράγμα έδειχνε να ξεκινάει καλά. Πολύ καλά για τους πολίτες. Όταν στο 22’ κέρδισαν πέναλτι και αποβολή του Μπενατιά, με τον Κουν να δίνει προβάδισμα στους γηπεδούχους.\nΚι όμως, ήρθαν τα πάνω-κάτω! Παρά το μειονέκτημά τους, οι Βαυαροί όχι μόνο δεν «μάσησαν», όχι απλά ισοφάρισαν στο 40’ με εξαιρετικό φάουλ του Τσάμπι Αλόνσο (ανήμερα των γενεθλίων του), αλλά στην εκπνοή του πρώτου μέρους, ο Λεβαντόφσκι τους έβαλε μπροστά στο σκορ.\nΚι εκεί που φαινόταν πως οι παίκτες του Πελεγκρίνι θα γνώριζαν νέα «κηδεία» (δεδομένου ότι είχαν προηγηθεί κι έπαιζαν με παίκτη παραπάνω), ήρθε ο Κουν να δώσει λίγη απ’ τη μαγεία του.\nΕπωφελούμενος, λοιπόν, στο 85’ το τραγικό λάθος του Τσάμπι Αλόνσο, βγήκε… φάτσα με τον Νόιερ, ισοφαρίζοντας και στις καθυστερήσεις υπέγραψε τον προσωπικό του θρίαμβο (με το τρίτο του γκολ), διαμορφώνοντας το τελικό 3-2, που έδωσε το πρώτο τρίποντο της Σίτι στη φετινή διοργάνωση και την έφερε ισόβαθμη με Ρόμα και ΤΣΣΚΑ Μόσχας.\nΜάντσεστερ Σίτι: Χαρτ, Σανιά (68’ Ζαμπαλέτα), Κομπανί, Μανγκαλά, Κλισί, Φερνάντο, Λάμπαρντ, Νάβας, Μίλνερ (66’ Γιόβετιτς), Νασρί, Αγουέρο (94' Ντεμικέλις)\nΜπάγερν Μονάχου: Νόιερ, Ραφίνια, Μπόατενγκ, Μπενατιά, Μπερνάτ, Τσάμπι Αλόνσο, Ρόντε (25’ Ντάντε), Χόιμπεργκ, Ριμπερί (81' Σβαϊνστάιγκερ), Ρόμπεν, Λεβαντόφσκι (84' Σακίρι)\nΜαν. Σίτι 5 (7-8).\nΗ επόμενη τελευταία αγωνιστική (10/12):\nΜπάγερν Μονάχου-ΤΣΣΚΑ Μόσχας *Πηγή: sport-fm.gr*\nΑναρτήθηκε από Unknown στις 1:49 π.μ. 0 σχόλια\nΟ ΑΠΟΕΛ δεν κόντραρε τον Μέσι! Ο Αργεντινός πέτυχε χατ-τρικ στο 4-0 της Μπαρτσελόνα στο ΓΣΠ και έγραψε ιστορία καθώς έγινε ο πρώτος σκόρερ στην ιστορία του Τσάμπιονς Λιγκ! Νίκη 3-1 για την Παρί.\nΟ ΑΠΟΕΛ δεν μπόρεσε να αντιμετωπίσει τον Μέσι! Ο Αργεντινός είχε μεγάλες ορέξεις μετά το ιστορικό ρεκόρ που πέτυχε πριν από λίγες ημέρες στην Πριμέρα Ντιβισιόν.\nΈτσι σήμερα, πέτυχε χατ-τρικ οδήγησε την Μπαρτσέλονα στη νίκη 4-0 στο ΓΣΠ και έγραψε ιστορία καθώς έγινε ο πρώτος σκόρερ στην ιστορία του Τσάμπιονς Λιγκ.\nΩστόσο, η νίκη αυτή τη «Μπάρτσα» στην Κύπρο απέναντι στην ομάδα του Γιώργου Δώνη δεν άλλαξε κάτι στη βαθμολογία. Η Παρί Σεν Ζερμέν επικράτησε 3-1 του Άγιαξ και παρέμεινε πρώτη στη βαθμολογία του ομίλου, δίδοντας μεγάλη σημασία στην τελική αναμέτρηση τους, στην Βαρκελώνη στην οποία θα κριθεί και η πρωτιά στον 6ο όμιλο.\nΗ νίκη της Παρί Σεν Ζερμέν επί του Άγιαξ... βόλεψε και τον ΑΠΟΕΛ. Η Κυπριακή ομάδα διατηρεί ζωντανές ελπίδες για να κατακτήσει την τρίτη θέση του ομίλου και να συνεχίσει στο Europe League. Για να συμβεί αυτό, βέβαια, έχει δύσκολο έργο καθώς θα πρέπει να πάρει τη νίκη στο παιχνίδι με τον "Αίαντα" στην Ολλανδία.\nΑΠΟΕΛ – Μπαρτσελόνα 0-4\nΤο έργο που είχε ο ΑΠΟΕΛ ήταν δύσκολο… Και από την στιγμή ο Λιονέλ Μέσι είχε σκοπό να «σπάσει» και άλλο ρεκόρ, έγινε δυσκολότερο.\nΗ Μπαρτσελόνα πήγε στο ΓΣΠ, και με τον Αργεντινό να σκοράρει χατ-τρικ πέτυχε μια μεγάλη νίκη 4-0 απέναντι στους παίκτες του Γιώργου Δώνη.\nΟ Σουάρες στο 27ο λεπτό του αγώνα άνοιξε το σκορ, καταφέρνοντας να σπάσει την άμυνα των Κυπρίων. Ωστόσο, ο Μέσι ήταν αυτός που έκανε τη μεγάλη ζημιά. Στο 38ο λεπτό ο Αργεντινός «καθάρισε» τα πράγματα κάνοντας το 2-0 υπέρ των Ισπανών.\nΕίκοσι λεπτά αργότερα ο Μέσι έκανε το 3-0 για την Μπαρτσελόνα. Μπορεί να είχε σπάσει ήδη το ρεκόρ τερμάτων στη διοργάνωση αλλά δεν σταμάτησε.\nΣτο 87ο λεπτό πέτυχε το τρίτο του γκολ στην αναμέτρηση, και το δεύτερο χατ-τρικ σε αγώνες της ομάδας του μέσα σε ένα διάστημα λίγων ημερών.\nΟι Καταλανοί δεν επηρεάστηκαν από το γεγονός ότι ο Ραφίνια είχε αποβληθεί με δεύτερη κίτρινη κάρτα στο 70ο λεπτό.\nΣτο 84ο λεπτό του αγώνα ο Γκιγιέρμε αποβλήθηκε με δεύτερη κίτρινη.\nΑΠΟΕΛ: Πάρντο, Γκιγιέρμε (84’ αποβολή), Καρλάο, Αντωνιάδης, Μάριο Σέρτζιο, Τιάγκο Γκόμες, Βινίσιους (74’ Τζεμπούρ), Μαντούκα (63’ Ντε Βινσέντι), Νούνο Μοράις, Αλονεύτης (46’ Εφρέμ), Σέρινταν.\nΜπαρτσελόνα: Τερ Στέγκεν, Πικέ, Μαστσεράνο, Μπαρτρά, Ζόρντι Άλμπα (62’ Αντριάνο), Ντάνι Άλβες, Ράκιτιτς (62’ Τσάβι), Ραφίνια (70’ αποβολή), Πέδρο Ροντρίγκες, Σουάρες (77’ Μπουσκέτς), Μέσι.\nΠαρί Σεν Ζερμέν – Άγιαξ 3-1\nΟ Ιμπραϊμοβιτς για άλλη μια φορά έβγαλε τα… κάστανα από τη φωτιά για την Παρί Σεν Ζερμέν. Ο Σουηδός επιθετικός σκόραρε στο 78ο λεπτό και ξεμπλόκαρε την ομάδα του, την στιγμή που τα πράγματα είχαν αρχίσει να γίνονται δύσκολα για τους Γάλλους, οι οποίοι –τελικά- έφτασαν στη νίκη με 3-1.\nΟ Άγιαξ είχε ισοφαρίσει σε 1-1 στο 67ο λεπτό με τον Κλάασεν και ήλπιζε ότι θα κάνει την χαλάστρα στους πρωταθλητές Γαλλίας. Ένα σκορ το οποίο θα έφερνε την Μπαρτσελόνα στην κορυφή του ομίλου.\nΕκτός του Ιμπραϊμοβιτς, η Παρί Σεν Ζερμέν είχε και το έτερο μεγάλο της επιθετικό όπλο, τον Καβάνι σε καλή ημέρα. Ο Κολομβιανός ήταν αυτός ο οποίος άνοιξε το σκορ στο 33ο λεπτό και εκείνος διαμόρφωσε το τελικό 3-1 στο 83ο λεπτό.\nΠαρί Σεν Ζερμέν: Σιρίγκου, Μαρκίνιος, Μάξγουελ, Φαν Ντερ Βιλ, Νταβίντ Λουίζ, Ματουϊντί, Ραμπιό (75’ Σαντόμ), Παστόρε, Καβάνι, Ιμπραϊμοβιτς (86’ Ντιν), Λαβέτσι (68’ Λούκας).\nΆγιαξ: Σίλεσεν, Φαν Ρίιν, Μπόιλεσεν (10’ Βιέργκεβερ), Φαν Ντερ Χουμ, Ντένσβιλ, Κλάασεν, Σένε, Σερέρο (69’ Ζίμλινγκ), Κίσνα, Άντερσεν, Μιλικ.\n(27’ Σουάρες, 38’ 58’ 87’ Μέσι)\n(33’ 83’ Καβάνι, 79’ Ιμπραϊμοβιτς – 67’ Κλάασεν)\nΆγιαξ – ΑΠΟΕΛ\nΜπαρτσελόνα – Παρί Σεν Ζερμέν*Πηγή: sport-fm.gr*\nΗ Μπιλμπάο όρισε την τύχη του 8ου ομίλου του Champions League! Η ομάδα του Ερνέστο Βαλβέρδε νίκησε 1-0 τη Σαχτάρ, με την Πόρτο να «κλειδώνει» την πρωτιά και τους Ουκρανούς να προκρίνονται ως δεύτεροι!\nΤα… ρύθμισε όλα η Μπιλμπάο στον όγδοο όμιλο του Champions League! Η ομάδα του Ερνέστο Βαλβέρδε πήρε το «διπλό» στο Λβιβ απέναντι στη Σαχτάρ με 1-0 και με το αποτέλεσμα η Πόρτο «κλείδωσε» την πρωτιά, ενώ οι Ουκρανοί προκρίθηκαν στην επόμενη φάση ως δεύτεροι.\nΠαράλληλα, οι Βάσκοι έχουν το «πάνω χέρι» για να συνεχίσουν στο Europa League, καθώς στην τελευταία αγωνιστική κόντρα στην ΜΠΑΤΕ Μπορίσοφ, τους αρκεί ακόμη και η ισοπαλία!\nΝωρίτερα, η Πόρτο δεν αντιμετώπισε κανένα πρόβλημα στην έδρα της ΜΠΑΤΕ Μπορίσοφ, παίρνοντας εύκολα τη νίκη με 3-0.\nΣαχτάρ Ντόνετσκ-Μπιλμπάο 0-1\n(68’ Σαν Χοσέ)\nΗ Σαχτάρ ήταν αυτή που είχε τον έλεγχο του πρώτου ημιχρόνου, με την Μπιλμπάο να έχει δώσει περισσότερο βάρος στα μετόπισθεν. Οι Ουκρανοί είχαν δύο πολύ καλές στιγμές με τον Τεϊσέιρα, όμως ο Ιραϊθόθ δήλωσε… παρών και έτσι οι δύο ομάδες πήγαν στα αποδυτήρια χωρίς σκορ.\nΣχεδόν ίδια ήταν η εικόνα του ματς και στο δεύτερο ημίχρονο, με τη Σαχτάρ να έχει την κατοχή και τους Βάσκους να περιμένουν πίσω, για να «χτυπήσουν» την κατάλληλη στιγμή. Όμως, αυτή τη φορά η ομάδα του Ερνέστο Βαλβέρδε δικαιώθηκε, καθώς ο Σαν Χοσέ –στην πρώτη επικίνδυνη φάση- ύστερα στημένο, έκανε το 1-0 στο 68’! Από εκείνο το σημείο και έπειτα, οι φιλοξενούμενοι έμειναν πίσω από τη… σέντρα, με το σκορ να μένει μέχρι το τέλος και να παίρνουν μία σημαντική νίκη.\nΣαχτάρ Ντόνετσκ (Λουτσέσκου): Πιάτοφ, Κούτσερ, Σεβτσούκ, Σρνα, Ρακίτσκι, Στεπανένκο, Φερνάντο (77’ Φρεντ), Ντάγκλας Κόστα (68’ Μάρλος), Άλεξ Τεϊσέιρα, Λουίζ Αντριάνο, Τάισον (71’ Μπερνάρντ).\nΜπιλμπάο (Βαλβέρδε): Ιραϊθόθ, Σαν Χοσέ, Ετσεΐτα (32’ Γουρπέγι), Μπαλενθιάγα, Μπενιάτ, Ιτουράσπε, Ντε Μάρκος, Σουσαέτα (65’ Αντούριθ), Ρίκο, Μουνιαΐν (88’ Λόπεθ), Βιγκέρα.\nΜπιλμπάο-ΜΠΑΤΕ Μπορίσοφ *Πηγή: sport-fm.gr*\nΑναρτήθηκε από Unknown στις 1:47 π.μ. 0 σχόλια\nΜαυρωτάς, Μωραϊτίδου, Γιαννακόπουλος κατά του ντόπινγκ!\nO Σύλλογος Ελλήνων Ολυμπιονικών με την Ομάδα Δράσης για την Καισαριανή, για την Καταπολέμηση της Μάστιγας του Ντόπινγκ.\nΧαιρετίζοντας την εκδήλωση που διοργανώθηκε, η Αντιπρόεδρος του ΣΕΟ Εύη Μωραϊτίδου, δήλωσε:\n»Αγαπητοί Φίλοι της Καισαριανής και συνάδελφοι Ολυμπιονίκες,\nΚαταρχάς θα ήθελα να ευχαριστήσω την Ομάδα Δράσης για την Καισαριανή, για την πρόταση να είναι ο Σύλλογος Ελλήνων Ολυμπιονικών ο συνδιοργανωτής στην σημερινή ημερίδα, πόσο δε μάλλον όταν το θέμα που αυτή πραγματεύεται, για όλους εμάς τους αθλητές υψηλού επιπέδου είναι εξαιρετικά ευαίσθητο.\n»Ως Ολυμπιονίκης της Υδατοσφαίρισης που έχω ασχοληθεί με τον Πρωταθλητισμό από πολύ μικρή ηλικία, θέλω να σημειώσω την διαφοροποίηση των εγκεκριμένων συμπληρωμάτων διατροφής που καλύπτουν τις αυξημένες ανάγκες του οργανισμού με τα απαραίτητα μέταλλα, ιχνοστοιχεία και βιταμίνες ώστε να ανταπεξέλθει στην καταπόνηση της προπόνησης και του αγώνα, και που ακόμα και αυτά πρέπει να χρησιμοποιούνται με μέτρο, από τα αναβολικά που τα καταδικάζουμε όλοι μας. Είναι γνωστές οι επιπτώσεις τους στην υγεία και αποτελούν ανέντιμη πρακτική. Η ηθική άλλωστε στον αθλητισμό είναι ένα ζήτημα που απασχολεί όλους μας.\n»Τα αναβολικά άλλωστε δεν υπάρχουν μόνο στον πρωταθλητισμό αλλά και στα γυμναστήρια της γειτονιάς. Η εξάλειψη του φαινομένου λοιπόν είναι πολύπλοκη και η δαιμονοποίηση του αθλητισμού στο σύνολό του δεν αποτελεί την λύση.\n»Οι παριστάμενοι ομιλητές, ο Καθηγητής κ.Σπανάκης, ο πασίγνωστος Στέλιος Γιαννακόπουλος και ο συνάδελφος ολυμπιονίκης και εξαιρετικά αγαπητός -ιδιαίτερα για εμάς τους πολίστες- Γιώργος Μαυρωτάς, θα καλύψουν όλες τις πτυχές του σοβαρού αυτού θέματος. Εγώ κλείνοντας θα ήθελα να ευχηθώ καλή επιτυχία στις εργασίες της Ημερίδας μας και ελπίζω σε νέες κοινές συνεργασίες μεταξύ Συλλόγου Ελλήνων Ολυμπιονικών και Ομάδας Δράσης για την Καισαριανή», ολοκληρώνει η αντιπρόεδρος του ΣΕΟ.\nΑναρτήθηκε από Unknown στις 1:46 π.μ. 0 σχόλια\nΜε το εξωπραγματικό 5-0, η Τσέλσι ρεζίλεψε την Σάλκε στη Γερμανία και πέρασε ως 1η στην επόμενη φάση! Η Σπόρτινγκ Λισαβόνας ...άλλαξε τα φώτα στη Μάριμπορ (3-1) και παίζει δυνατά για την πρόκριση!\nΧωρίς να δείξει οίκτο, η Τσέλσι συνέτριψε 5-0 την Σάλκε μέσα στη Γερμανία, σφραγίζοντας την πρόκριση στους «16» του Τσάμπιονς Λιγκ και την κορυφή στον 7ο όμιλο.\nΑπό νωρίς έδειξε τις άγριες διαθέσεις της και με κεφαλιά του Τέρι από το ύψος της περιοχής άνοιξε το σκορ μόλις στο 2ο λεπτό. Το 2-0 ήρθε στο 29’, έπειτα από ωραίο συνδυασμό των Λονδρέζων, με τελικό αποδέκτη τον Γουίλιαν, ο οποίος σκόραρε με σουτ στην κλειστή γωνία (φέρει ευθύνη ο Φάρμαν).\nΟι γηπεδούχοι είχαν την ευκαιρία ν’ αντιδράσουν (δοκάρι με τον Τσούπο-Μοτίνγκ), όμως έμοιαζαν να τα ‘χουν χαμένα, με το αυτογκόλ του Κίρκχοφ να... προϊδεάζει για ένα από τα δυσκολότερα βράδια της ιστορίας τους.\nΤο δεύτερο μέρος ήταν τυπική διαδικασία, αλλά η Τσέλσι δεν σταμάτησε. Ο Ντρογκμπά πέρασε στο ματς κι εκμεταλλευόμενος την υπέροχη συνεργασία Φάμπρεγας-Γουίλιαν και την ασίστ του τελευταίου, απλά έσπρωξε την μπάλα στα δίχτυα για το 4-0 στο 76'. Το τελειωτικό χτύπημα ήρθε δύο λεπτά αργότερα με τον Ραμίρες ανενόχλητος με κεφαλιά να πετυχαίνει το 5-0 στο 78'.\nΣάλκε: Φάρμαν, Χέβεντες, Σαντάνα, Νοϊστάντερ, Ούσιντα, Χέγκερ, Κίρχοφ (46’ Κλέμενς), Μπόατενγκ (63’ Μέγερ), Αόγκο, Χούντελαρ, Τσούπο-Μοτίνγκ\nΤσέλσι: Κουρτουά, Ιβάνοβιτς, Κέιχιλ, Τέρι, Αθπιλικουέτα, Φάμπρεγας (78’ Σούρλε), Μάτιτς, Όσκαρ (75’ Ραμίρες), Γουίλιαν, Αζάρ, Κόστα (66’ Ντρογκμπά).\nΤο πρόβλημα στο φωτισμό του γηπέδου καθυστέρησε 40 λεπτά τη σέντρα στο β’ ημίχρονο. Και πριν και μετά όμως η Σπόρτινγκ Λισαβόνας είχε την υπεροχή, επικράτησε 3-1 της Μάριμπορ, πέρασε στην δεύτερη θέση και την τελευταία αγωνιστική θα τα παίξει όλα για όλα για την πρόκριση.\nΟ Τζέφερσον με κοντινή προβολή έκανε το 1-0 στο 10ο λεπτό και ο Νάνι με εξαιρετική προσωπική ενέργεια κι αφού ταλαιπώρησε την αντίπαλη άμυνα πλάσαρε για το 2-0 στο 35’. Η Μάριμπορ μείωσε με αυτογκόλ του Τζέφερσον, όμως με την επιστροφή από τα αποδυτήρια οι Πορτογάλοι δεν άφησαν περιθώρια αμφισβήτησης και καθάρισαν με τον Σλιμανί.\n(2' Τέρι, 29' Γουίλιαν, 44' αυτ. Κίρκχοφ, 76' Ντρογκμπά, 78' Ραμίρες)\nΣπόρτινγκ Λισαβόνας-Μάριμπορ 3-1\n(10' Μανέ, 35' Νάνι, 65' Σλιμανί-42' Τζέφερσον)\nΣπόρτινγκ Λισαβόνας 7 (11-9)\nΜάριμπορ 3 (4-12)\nΝα αφήσει πίσω τα κακά αποτελέσματα και να μπει δυνατά στο ματς θέλει από τους παίκτες της Λίβερπουλ ο Μπρένταν Ρότζερς στην εκτός έδρας αναμέτρηση του Τσάμπιονς Λιγκ με τη Λουντογκόρετς.\nΝα σκοράρει πρώτη η Λίβερπουλ, ώστε να διεκδικήσει τη νίκη από την αρχή θέλει ο Μπρένταν Ρότζερς από την ομάδα του για την αναμέτρηση κόντρα στην Λουντογκόρετς, στο πλαίσιο της πέμπτης αγωνιστικής των ομίλων του Τσάμπιονς Λιγκ.\n«Πρέπει να μπούμε δυνατά στο ματς και να σκοράρουμε πρώτοι. Θα μας δώσει αυτοπεποίθηση. Θα δείξουμε μεγάλο σεβασμό στη Λουντογκόρετς. Είναι μια καλή ομάδα και φάνηκε από το πρώτο παιχνίδι στο "Άνφιλντ"», είπε ο τεχνικός των «κόκκινων», που, στη συνέχεια, τόνισε ότι πρέπει η ομάδα του να αφήσει πίσω της τα κακά αποτελέσματα.\n«Δεν είχαμε τα αποτελέσματα που θέλαμε, δεν ήμασταν συνεπείς. Όμως κοιτάζω το παρόν, όχι το παρελθόν. Όλοι κάνουμε λάθη. Τώρα πρέπει να επικεντρωθούμε στο επόμενο παιχνίδι», ήταν τα λόγια του, ενώ δεν παρέλειψε να αναφερθεί στις πιθανότητες πρόκρισης της ομάδας του στην επόμενη φάση.\n«Έχουμε την πίστη ότι θα μας ευνοήσουν και τα άλλα αποτελέσματα του ομίλου. Όμως, από την πλευρά μας, πρέπει να συνεχίσουμε να δουλεύουμε και να παλεύουμε», κατέληξε.\nΣτην κατάσταση του Κώστα Χαραλαμπίδη είχε το μυαλό του τόσο ο Σούλης Μαρκόπουλος, όσο και ο Γιώργος Δέδας μετά την ήττα του ΠΑΟΚ από τη Ζιελόνα Γκόρα.\nΣε δεύτερη… μοίρα πέρασε η ήττα του ΠΑΟΚ από τη Ζιελόνα Γκόρα, μετά το σοβαρό τραυματισμό του Κώστα Χαραλαμπίδη, σύμφωνα με όσα δήλωσαν Σούλης Μαρκόπουλος και Γιώργος Δέδας.\n«Συγχαρητήρια στη Ζιελόνα Γκόρα για τη νίκη της. Ήταν ένα δυνατό και σκληρό παιχνίδι. Τα επισκιάζει όλα για μας ο τραυματισμός του Κώστα Χαραλαμπίδη κι αυτό είναι το χειρότερο που μπορεί να συμβαίνει αυτή την στιγμή για μας. Στο δεύτερο ημίχρονο παίξαμε καλή άμυνα, αυτήν που παίζουμε συνήθως και αυτή που έπρεπε, αλλά δεχθήκαμε πολλά εύκολα καλάθια μέσα στο καλάθι και μερικές φορές στην επίθεσή μας δεν είχαμε σωστές επιλογές για να απειλήσουμε το αντίπαλο καλάθι», δήλωσε ο Σούλης Μαρκόπουλος.\nΑπό την πλευρά του, ο Γιώργος Δέδας τόνισε: «Με όλο το σεβασμό προς την αντίπαλη ομάδα, οι δηλώσεις σε αυτό το παιχνίδι δεν έχουν καμία σημασία. Είμαστε όλοι με τον Κώστα και την οικογένειά του. Θέλω να πω επίσης ότι όσα χρόνια είμαι σε αυτή την ομάδα, στα δύσκολα πάντα βρίσκουμε λύση και αυτό θα κάνουμε και τώρα. Αλλά και πάλι το μυαλό όλων μας είναι στον Κώστα».\nΣτην αποστολή του Ολυμπιακού που θα ταξιδέψει στη Βιτόρια, για την αναμέτρηση με τη Λαμποράλ Κούτσα, συμπεριλήφθηκε ο Ματ Λοτζέσκι, ο οποίος όμως δεν πρόκειται να αγωνιστεί.\nΜε τον Ματ Λοτζέσκι στην αποστολή θα αναχωρήσει ο Ολυμπιακός στη Βιτόρια, για την αναμέτρηση της Πέμπτης (27/11) κόντρα στη Λαμποράλ Κούτσα, στο πλαίσιο της 7ης αγωνιστικής της Ευρωλίγκας.\nΟ Αμερικανός γκαρντ/φόργουορντ ακολουθεί ατομικό πρόγραμμα και ο Γιάννης Σφαιρόπουλος αποφάσισε να τον πάρει μαζί του στην Ισπανία, προκειμένου να πάρει μέρος στις προπονήσεις και να καλύψει το χαμένος έδαφος.\nΑπό ‘κει και πέρα, εκτός από τον Λοτζέσκι, οι «ερυθρόλευκοι» δεν μπορούν να υπολογίζουν στις υπηρεσίες των τραυματιών Γιώργου Πρίντεζη, Δημήτρη Κατσίβελη και Ιωάννη Παπαπέτρου.\nΗ ομάδα του Πειραιά θα αναχωρήσει την Τετάρτη (25/11) με προορισμό την Ισπανία και το «επτά στα επτά» στον τέταρτο όμιλο της Ευρωλίγκας. *Πηγή: sport-fm.gr*\nΗ ιδανικότερη ευκαιρία για να ξεφύγει η Ντόρτμουντ από την κακή πορεία στην Μπουντεσλίγκα, είναι σύμφωνα με τον Γιούργκεν Κλοπ η αναμέτρηση με την Άρσεναλ για το Τσάμπιονς Λιγκ.\nΕυκαιρία για την Ντόρτμουντ να ξεχάσει τα κακά αποτελέσματα στη Γερμανία και να ανεβάσει στροφές ενόψει συνέχειας είναι το ματς με την Άρσεναλ, σύμφωνα με τον Γιούργκεν Κλοπ. Οι Βεστφαλοί αντιμετωπίζουν τους «κανονιέρηδες» εκτός έδρας στο πλαίσιο της πέμπτης αγωνιστικής του Τσάμπιονς Λιγκ, με τον Γερμανό τεχνικό να χαρακτηρίζει το παιχνίδι ως διακοπές για την ομάδα του.\n«Πρέπει να χρησιμοποιήσουμε το παιχνίδι με την Άρσεναλ για να αποκτήσουμε σταθερότητα στην Μπουντεσλίγκα. Δεν μπορούμε να αλλάξουμε την κατάσταση στη Γερμανία, άρα το αυριανό ματς είναι διακοπές για εμάς», είπε ο προπονητής της Μπορούσια που τόνισε ότι η ομάδα του θέλει να τερματίσει πρώτη στον όμιλο.\nΤο όνομα του Κλοπ έχει συνδεθεί με αρκετές ομάδες στην Αγγλία το τελευταίο διάστημα, μεταξύ άλλων και της Άρσεναλ. Όπως ήταν φυσικό ρωτήθηκε για το μέλλον του, με τον ίδιο να υποστηρίζει ότι δεν τον έχει προσεγγίσει κανείς.\n«Δεν έχω μιλήσει με κανέναν. Αν με προσεγγίσει κάποιος θα κάτσω να συζητήσω, αλλά για την ώρα δε σκέφτομαι το μέλλον μου», κατέληξε. *Πηγή: sport-fm.gr*\nΣε νοσοκομείο της Πολωνίας μεταφέρθηκε ο Κώστας Χαραλαμπίδης μετά το τέλος της αναμέτρησης του ΠΑΟΚ με τη Ζιελόνα Γκόρα, προκειμένου να υποβληθεί σε ιατρικές εξετάσεις.\nΑγωνία επικρατεί στον ΠΑΟΚ με τον τραυματισμό του Κώστα Χαραλαμπίδη, λίγο πριν της αναμέτρησης με τη Ζιελόνα Γκόρα για την 7η αγωνιστική των ομίλων του Eurocup.\nΜετά το τέλος του ματς, ο αρχηγός του «Δικεφάλου του Βορρά» διακομίσθηκε σε νοσοκομείο της Πολωνίας, προκειμένου να υποβληθεί σε ιατρικές εξετάσεις και να γίνει γνωστό το μέγεθος της ζημιάς.\nΟ Τζέιμς Γκιστ συμμετείχε κανονικά στην προπόνηση του Παναθηναϊκού θέτοντας εαυτόν στη διάθεση του Ντούσκο Ιβάνοβιτς για το ματς της Παρασκευής με την Μπάγερν.\nΕυχάριστα νέα στον Παναθηναϊκό. Ο Τζέιμς Γκιστ ξεπέρασε το πρόβλημα στον αγκώνα του, έβγαλε χωρίς ενοχλήσεις το πρόγραμμα προπόνησης της Τρίτης και ο Ντούσκο Ιβάνοβιτς τον υπολογίζει για το ματς της Παρασκευής με την Μπάγερν στο ΟΑΚΑ (21:00), όπου οι «πράσινοι» με νίκη εξασφαλίζουν μαθηματικά την πρόκριση στο Top 16.\nΠλέον, μετά και τα καθησυχαστικά χθεσινά νέα με το πρόβλημα του Νίκου Παππά, δεν υπάρχουν αγωνιστικά προβλήματα στο στρατόπεδο των νταμπλούχων Ελλάδος, με εξαίρεση τον ΝτεΜάρκους Νέλσον που αναμένεται στην Αθήνα την Τετάρτη για να συνεχίσει επί ελληνικού εδάφους το τελικό στάδιο της αποθεραπείας του από τον τραυματισμό του στην κνήμη.*Πηγή: sport-fm.gr*\n«Συναγερμός» σήμανε στην ΑΕΚ με τον Νώντα Παπαντωνίου, ο οποίος τραυματίστηκε στην προπόνηση της Τρίτης (25/11) στο δεξί του πόδι και διακομίσθηκε εσπευσμένα στο νοσοκομείο για εξετάσεις!\nΣε «αναμμένα κάρβουνα» βρίσκεται το ιατρικό επιτελείο της ΑΕΚ με τον Νώντα Παπαντωνίου! Ο γκαρντ της «Ένωσης» τραυματίστηκε στο δεξί του πόδι, στην απογευματινή προπόνηση της Τρίτης (25/11), με αποτέλεσμα να διακομισθεί εσπευσμένα στο νοσοκομείο για εξετάσεις!\nΌλα αυτά, κι ενώ η ομάδα του Ντράγκαν Σάκοτα μετρά δύο σερί νίκες και την Κυριακή (30/11) υποδέχεται τον Κολοσσό στο ΟΑΚΑ, με την ομάδα της Ρόδου να έρχεται από ένα σπουδαίο διπλό στο «Nick Galis Hall» απέναντι στον Άρη. *Πηγή: sport-fm.gr*\nΕξαντλήθηκαν την ημέρα κυκλοφορίας τους τα εισιτήρια του αγώνα της Δευτέρας ανάμεσα σε Κόροιβο και Παναθηναϊκό στην Αμαλιάδα.\nΣε χρόνο ρεκόρ εξαφανίστηκαν τα εισιτήρια για τον αγώνα της Δευτέρας ανάμεσα σε Κόροιβο και Παναθηναϊκό στην Αμαλιάδα (17:30). Έτσι το γήπεδο θα είναι κατάμεστο από 1.500 φιλάθλους, κάτι που δείχνει τη δίψα της τοπικής κοινωνίας για τον αγώνα με τους πρωταθλητές.\n«Εισιτήρια τέλος! Έκαναν… φτερά και τα 1.500 μαγικά χαρτάκια για το μεγάλο παιχνίδι του Κοροίβου με τον Παναθηναϊκό και μαζί με τα 500 διαρκείας, θα υπάρχει φοβερή ατμόσφαιρα τη Δευτέρα απέναντι στους πρωταθλητές Ελλάδας. Και 10.000 άτομα να χώραγε το γήπεδο πάλι τα εισιτήρια δεν θα έφταναν για να καλύψουν τις ανάγκες του κόσμου της ομάδας μας!!!!!!!!!!!!!!!».\nΑναρτήθηκε από Unknown στις 1:37 π.μ. 0 σχόλια\nΆσχημα μαντάτα προέκυψαν την Τρίτη στην στον Πλατανιά στην περίπτωση του Φανούρη Γουνδουλάκη, καθώς θα αναγκαστεί να μείνει εκτός γηπέδων για τις επόμενες 25 μέρες.\nΟ αρχηγός των Χανιωτών υπέστη υποτροπή στον προηγούμενο τραυματισμό του και τα ιατρικό τιμ έκρινε πως θα χρειαστεί το προαναφερόμενο διάστημα για να επιστρέψει στους αγωνιστικούς χώρους.\nΟ Άγγελος Ζουμπουλάκης υπέστη κάταγμα στο αριστερό του χέρι.\nΟ Γιάννης Χριστόπολυος προγραμμάτισε στο Μάλεμε στη διπλή προπόνηση της ημέρας αγωνιστικά παιχνίδια με στόχο την τακτική και τη μυϊκή ενδυνάμωση των ποδοσφαιριστών.\nΑτομικό πρόγραμμα ακολούθησαν οι Νέπλιακ και Σέχου.\nΗ προπόνηση της Τετάρτης έχει προγραμματιστεί για τις 11:00 στο Μάλεμε. *Πηγή: sport-fm.gr*\nΚραυγή αγωνίας απ’ τον αρχηγό της ΑΕΚ στον NovaΣΠΟΡ FM! Ο Ανδρέας Ανδρεάδης μίλησε για τα προβλήματα της Ένωσης που απειλούν την ύπαρξη του τμήματος βόλεϊ. «Κάποιοι βγάζουν μίσος για την ομάδα», είπε.\nΤο καλοκαίρι πήγε με διαβεβαιώσεις πως κάτι καλό… χτίζεται, τώρα πια όλα κρέμονται σε μια κλωστή και το μέλλον της ΑΕΚ είναι αβέβαιο!\nΟ Ανδρέας Ανδρεάδης φιλοξενήθηκε στο στούντιο του NovaΣΠΟΡ FM 94,6 και την εκπομπή «Playball», όπου μίλησε για τα πολύ μεγάλα οικονομικά προβλήματα που ταλαιπωρούν το τμήμα βόλεϊ του συλλόγου, το οποίο «απειλείται» ακόμα και με… αφανισμό!\nΚάτι που όπως ξεκαθάρισε θα φανεί μέσα στην τρέχουσα εβδομάδα, όταν και η διοίκηση θα τους ανακοινώσει αν υπάρχει «ρευστό» ή… πτώχευση!\nΑπό 'κει και πέρα αναφέρθηκε στο πόσο πολύ έχει επηρεάσει η απουσία του Πέτρογλου αγωνιστικά, στο ποιοι ήταν και ποιοι έγιναν πλέον οι στόχοι της ομάδας, στο αν σκέφτεται ο ίδιος να φύγει και στο γιατί αποχώρησε απ' τον Παναθηναϊκό.\nΑναλυτικά όσα είπε στους 94,6 ο Ανδρέας Ανδρεάδης:\n«Έχουμε αντοχές, δυνατότητες, είμαστε μαχητές. Ο καθένας έχει τις δικές του… γραμμές. Εγώ έχω ξαναζήσει παρόμοιες δύσκολες καταστάσεις και στον Ολυμπιακό, όπου ένα χρόνο δεν πληρωθήκαμε. Έχουμε την Ερασιτεχνική ΑΕΚ, τον κ. Μελισσανίδη στην ΠΑΕ κι ελπίζω να υπάρξουν κάποια χρήματα που να ξεχρεώσουν προβλήματα που έχουν προκύψει. Απ’ τη συνέντευξη του κ. Μακρή μέχρι σήμερα, δεν έχουμε καμία επίσημη ενημέρωση. Μόνο κάποιες τηλεφωνικές επικοινωνίες που μου ‘χει πει πως θα βρεθεί άκρη, αλλά υπάρχει αβεβαιότητα. Περιμένουμε τις εξελίξεις μέσα στην εβδομάδα».\nΓια το πώς κυλάει η χρονιά: «Όταν αρχίσαμε τη σεζόν, είχαμε όνειρα να φτάσουμε ψηλά την ΑΕΚ. Πήραμε διαβεβαιώσεις πως θα υπάρξουν οικονομικά εφόδια, η ομάδα φτιάχτηκε για τετράδα και από εκεί κι έπειτα θα ήταν στο χέρι μας να διεκδικήσουμε κάτι καλύτερο. Ωστόσο, έφυγαν κάποιοι παίκτες, υπάρχουν πολλά προβλήματα και τώρα κυνηγάμε την παραμονή. Ελπίζω να τα καταφέρουμε και να μην πέσει η ΑΕΚ. Ήρθα γιατί είναι μεγάλη ομάδα, με πολύ κόσμο που δίνει παλμό και με την προϋποθέση πως θα αναγεννούσαμε την ομάδα και θα έκανε στο μέλλον και ευρωπαϊκή πορεία. Αν όμως συνεχίσει αυτή η κατάσταση, ενδεχομένως σε ένα μήνα να μην υπάρχει καν το τμήμα…».\nΓια το αν μπορούν να υπάρξουν μειώσεις μισθών: «Βάσει συμβολαίων δε μπορεί να γίνει καμία μείωση στους αθλητές. Είναι θέμα του παίκτη και της θέλησης που θα δείξει ο καθένας για να δεχθεί κάτι τέτοιο. Σε διαφορετική περίπτωση ενδεχομένως κινηθούν σε κάποια από κοινού λύση. Πάντως, εντός δέκα ημερών από τυχόν αποχώρηση, μπορεί ο καθένας να πάει σε όποια ομάδα θέλει στην Ελλάδα. Είναι μεγάλη ομάδα η ΑΕΚ και κανείς δεν θέλει να φύγει ακόμα. Ψάχνουμε μήπως βρεθεί η λύση. Υπάρχουν επιχειρηματίες (όπως ο Δημήτρης Μελισσανίδης) που θέλουν να βοηθήσουν την ομάδα. Αν γίνει αυτό, πιθανώς να δοθεί και λύση. Με 100-150.000 ευρώ η ΑΕΚ μπορεί να πρωταγωνιστήσει. Για τέτοια νούμερα μιλάμε, δεν είναι πολλά…».\nΓια τους τελευταίους αγώνες: «Εγώ όταν μπαίνω μέσα, θέλω να δίνω το 100% και για μένα, για να μην διασύρω το όνομά μου. Πιθανώς κάποιοι να μην το καταλαβαίνουν αυτό. Στην Αλεξανδρούπολη η κακή εμφάνιση ενδεχομένως πέραν της ψυχολογίας, να οφείλεται και το μακρινό ταξίδι κτλπ. Ότι μας λυπήθηκε ο οδηγός και μας πλήρωσε το γεύμα δεν ισχύει, είναι ψέμα. Το έβγαλαν εκτός ομάδας κάποιοι για να πιέσουν καταστάσεις… Το χρέος της ΑΕΚ είναι περίπου στα 400.000 ευρώ και με το νέο νόμο μπορεί αυτό να γίνει βιώσιμο. Αν βρεθεί κάποιος να το φιξάρει, τότε η ομάδα μπορεί να ελαφρύνει και να κοιτάξει μπροστά στο μέλλον. Παίζουμε ένα κρίσιμο ματς με τον Φοίνικα Σύρου και θέλουμε τον κόσμο διπλά μας για να αποφύγουμε τυχόν περαιτέρω περιπέτειες».\nΓια το αν δέχεται «πόλεμο» η ΑΕΚ: «Έχω διαπιστώσει πως φέτος όλοι είναι εναντίον της ΑΕΚ. Αυτό φαίνεται απ’ τους ανθρώπους του βόλεϊ. Βγάζουν μίσος για την ομάδα… Δεν την θέλουν να είναι ψηλά. Ίσως την φοβούνται… Λείπει ο Ηρακλής, λείπει ο καλός Παναθηναϊκός, λείπει η ΑΕΚ κι έχουν βγει και πρωταγωνιστούν ομάδες της επαρχίας. Και δέχονται πόλεμο για να μην της… πετάξουν εκτός τετράδας αυτές τις ομάδες (σ.σ. της επαρχίας).\nΓια το αγωνιστικό σκέλος: «Το μεγάλο πρόβλημα μέχρι τώρα είναι ο τραυματισμός του Πέτρογλου. Αν έπαιζε αυτός, θα ήμασταν τριτο-τέταρτοι τώρα. Είναι βαρόμετρο… Και από ‘κει και πέρα θα φαινόταν τι θα κάναμε πιο μετά, ανάλογα και με τις προσθήκες του Δεκεμβρίου».\nΓια το πώς είναι ψυχολογικά ο κόουτς Ελγκέτα: «Είναι απογοητευμένος. Όταν ήρθε, πήρε άλλες διαβεβαιώσεις (όπως όλοι μας), τότε φαινόταν καλά η κατάσταση και γι’ αυτό υπογράψαμε (κι εμείς). Δυστυχώς έφυγε ο κ. Κωτσάτος και ήρθαν αυτά τα προβλήματα. Κάνει υπομονή ο Ελγκέτα, έχει φτάσει στο αμήν. Δεν ξέρω αν έχει βγάλει εισιτήριο για να φύγει… αλλά είναι σίγουρα προβληματισμένος που δεν μπορούμε να κάνουμε καν προπόνηση».\nΓια τον λόγο που έφυγε απ’ τον Παναθηναϊκό: «Δεν με θέλανε στον Παναθηναϊκό και γι’ αυτό έφυγα και πήγα στον Ολυμπιακό. Μου είπαν θα υπογράψουμε συμβόλαιο, αλλά δεν ήρθαν ποτέ στο γήπεδο για το ραντεβού που θα κάναμε…».\nΓια τις εξελίξεις: «Απ’ τη διοίκηση της ΑΕΚ έχουμε ακούσει πως είτε θα λήξουν καλώς, είτε κακώς τα νέα για το τμήμα. Είτε ότι υπάρχουν λεπτά, είτε όχι… Περιμένουμε αυτό και από πρώτη Δεκεμβρίου, μπορούμε όλοι οι παίκτες να προβούμε σε οποιαδήποτε ενέργεια για να μείνουμε ελεύθεροι αν δεν γίνει κάτι».\nΓια το αν έχει προτάσεις από άλλες ομάδες: «Πολλοί ψάχνονται, πολλοί έχουν προτάσεις. Κι εγώ έχω, αλλά δεν θέλω να φύγω απ’ την ΑΕΚ. Αν φύγω, θα με αναγκάσουν οι καταστάσεις… Από το βόλεϊ ζω και κάπως πρέπει να τα φέρνω βόλτα. Περιμένουμε αυτή την εβδομάδα να μας πουν τι μέλλει γενέσθαι. Μακάρι να έρθουν κάποια χρήματα και να κυλήσουν όλα ομάδα στη συνέχεια…\nΓια την εικόνα του πρωταθλήματος: «Το πρωτάθλημα σε σχέση με τα προηγούμενα χρόνια είναι σε κατάσταση τραγική. Παίκτες που παίζουν τώρα, τότε δεν θα περνούσαν ούτε έξω απ’ τα γήπεδα της Α2. Ευτυχώς βγάλαμε μια καλή γεννιά παιδιών που έφυγαν για το εξωτερικό και κρατούν ψηλά την σημαία της Εθνικής. Ολυμπιακός, Εθνικός Αλεξανδρούπολης και ΠΑΟΚ θα παλέψουν για τον τίτλο»\nΑναρτήθηκε από Unknown στις 1:36 π.μ. 0 σχόλια\nΈτοιμος και ο αρχηγός! Με τον Μανιάτη κανονικά στην διάθεσή του, ο Μίτσελ κατέστρωσε το πλάνο για την αυριανή μάχη με την Ατλέτικο Μαδρίτης στο... απόρθητο «Βιθέντε Καλντερόν»! Η πιθανή σύνθεση.\nΜε τον αρχηγό του, Γιάννη Μανιάτη και δίχως απρόοπτα ολοκλήρωσε την προετοιμασία για την μάχη με την Ατλέτικο Μαδρίτης ο Ολυμπιακός!\nΟ Έλληνας μέσος ήταν κανονικά στην διάθεση του Μίτσελ κι ετοιμάζεται να πάρει θέση στην ενδεκάδα των «ερυθρολεύκων».\nΗ αποστολή είναι εξαιρετικά δύσκολη. Εξαιρετικά μεγάλο όμως είναι και το κίνητρο των Πειραιωτών που επιζητούν το θετικό αποτέλεσμα που θα τους κρατήσει ζωντανούς στο παιχνίδι της πρόκρισης στην επόμενη φάση του Τσάμπιονς Λιγκ.\nΟ Ισπανός τεχνικός δεν πτοείται από το... απόρθητο «Βιθέντε Καλντερόν» (19 νίκες στους τελευταίους 21 αγώνες). Και στην αυριανή αναμέτρηση θα πορευτεί με την ίδια ενδεκάδα που παρέταξε απέναντι στη Γιουβέντους.\nΜε τερματοφύλακα τον Ρομπέρτο, που επιστρέφει ως αντίπαλος, και στην άμυνα -από αριστερά προς τα δεξιά- τους Μαζουακού, Αμπιντάλ, Μποτία και Ελαμπντελαουΐ. Στην μεσαία γραμμή θα βρεθούν οι Μιλιβόγεβιτς, Μανιάτης, Εντινγκά, πιο μπροστά τους θα κινούνται οι Αφελάι, Τσόρι και στην κορυφή της επίθεσης θα ξεκινήσει ο Μήτρογλου.\nΑύριο το πρωί θα γίνει χαλάρωμα, με την …αιώνια αντίπαλο των «ροχιμπλάνκος», Ρεάλ Μαδρίτης να παραχωρεί το προπονητικό της κέντρο στους Πρωταθλητές Ελλάδας.\nΈνας πολύ κακός ΠΑΟΚ γνώρισε την ήττα με 84-77 από τη Ζιελόνα Γκόρα και έδωσε την ευκαιρία στους Πολωνούς να πανηγυρίσουν την πρώτη τους νίκη στο φετινό Eurocup ύστερα από επτά αγωνιστικές!\nΤο κακό… φεγγάρι του ΠΑΟΚ συνεχίζεται! Ο «Δικέφαλος του Βορρά» εμφανίστηκε κατώτερος των περιστάσεων και στην Πολωνία, γνωρίζοντας την ήττα (84-77) από τη Ζιελόνα Γκόρα, με αποτέλεσμα να μπει σε «περιπέτειες» για την πρόκριση στην επόμενη φάση.\nΠρώτος σκόρερ για την ομάδα του Σούλη Μαρκόπουλου ήταν ο Τζούλιαν Βον με 19 πόντους, ενώ αγωνία επικρατεί για τον Κώστα Χαραλαμπίδη, ο οποίος αποχώρησε τραυματίας μερικά λεπτά πριν τη λήξη.\nΟρεξάτος μπήκε στην αναμέτρηση ο ΠΑΟΚ, όπου προηγήθηκε 6-0 στα πρώτα δύο λεπτά. Όμως, η συνέχεια δεν ήταν ανάλογή για το «Δικέφαλο του Βορρά», με τη Ζιελόνα Γκόρα να αντιδρά και αρχικά να φέρνει το ματς στα ίσα (9-9), ενώ στα μισά της περιόδου να περνά μπροστά (14-12). Από εκείνο το σημείο, οι Πολωνοί δεν έχασαν το προβάδισμά τους και έτσι έκλεισαν τα πρώτα δέκα λεπτά με το υπέρ τους 20-16.\nΟι παίκτες του Σούλη Μαρκόπουλου δεν ήταν συγκεντρωμένοι ούτε στη δεύτερη περίοδο. Αυτό, είχε ως αποτέλεσμα η Ζιελόνα Γκόρα να ανεβάζει συνεχώς την υπέρ της διαφορά και να τη φτάνει ακόμα και στο +11 (32-21) στα πρώτα πέντε λεπτά. Εκεί, ο «Δικέφαλος του Βορρά» ξαναπάτησε στο… παρκέ και με ένα σερί 10-0, μείωσε στον πόντο (32-31). Ωστόσο, το μόνο που δεν κατάφερε ο ΠΑΟΚ ήταν η ολική ανατροπή, με αποτέλεσμα να πάει στα αποδυτήρια στο -2 (36-34).\nΣτο δεύτερο ημίχρονο, οι γηπεδούχοι ξεκίνησαν με ένα σερί 5-0, φτάνοντας στο +7 (41-34) και το διατήρησαν στα πρώτα δύο λεπτά (43-36). Όμως, ο ΠΑΟΚ με ένα επιμέρους σκορ 2-9 έφερε το ματς στα ίσα (45-45), με τους Πολωνούς να κάνουν την αντεπίθεσή τους με τον Χόσλεϊ, να παίρνουν ξανά το προβάδισμα και να μην το χάνουν μέχρι το τέλος (59-53).\nΜε το ξεκίνημα του τέταρτου δεκαλέπτου, η Ζιε�